text:
- TIOTAL
- Cala Phort Rìgh, An t-Eilean Sgitheanach
- EXTERNAL ID
- HC_PLANNING_03_046_0107
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14651
- KEYWORDS
- taighean
calaidhean
cidheachan
laimrigean
Chaidh an dealbh camara seo den laimrig ann am Port Rìgh a thogail bhon chidhe anns na 1970an. Tha Sreath Dhùghlais air an làimh chlì, Chaidh an cidhe a chaidh a dhealbhachadh le Tòmas Telford a thogail bho thùs anns na 1820an. Chaidh a leudachadh an dèidh sin agus an uair sin ath-nuadhachadh gu mòr ann an 1902 nuair a chaidh cidhe ùr fiodha a chur ris. Chaidh oifisean agus stòran a chur ris aig an aon àm. Leasaich na leasachaidhean sin na goireasan dhan trafaig, a bha a' sìor dol am meud, a bha a' cleachdadh a' chala.
Gu na 1950an, bha bàtaichean smùide a' tighinn gach latha le luchd-siubhail, luchd agus litrichean. Ach mar a chaidh na rathaidean am feabhas mean air mhean air feadh an eilein, cha robh an cidhe cho cudromach dhan bhaile agus dha ceanglaichean còmhdhail an eilein.
Thar nam bliadhnaichean tha an cidhe air àmannan glè thrang fhaicinn le cabhlaichean sgadain air am pacadh a-steach dhan chala. Tha fhathast gnìomhachas iasgaich malairteach beag a-mach à Port Rìgh, ach tha tòrr nas lugha de bhàtaichean ann na bh' ann anns na bliadhnaichean a chaidh seachad. Ach air sgàth a shuidheachadh fasgach, tha a' chala fhathast a' toirt acarsaid mhath dha gheataichean agus bàtaichean tlachd agus tha e fhathathst trang ann am mìosan an t-samhraidh.
Tha an leudachadh bho na 1970an a chaidh a chur ris an Taigh-òsta Rìoghail, ann an cùl an deilbh, agus bha seo a' gabhail àite pàirt den togalach tùsail a chaidh na theine ann an 1963, eadar-dhealaichte bho na taighean uasal Seòrasach ann an Corran Bheaumont gu h-ìosal.


c: text/html

text:
- TIOTAL
- Ceathrar dhaoine aig na bàtaichean aca
- EXTERNAL ID
- QZP27_C_23700
- ÀITE
- Ceann Loch Chille Chiarain
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30725
- KEYWORDS
- sgothan
tràlan
tràladh
bàtaichean
iasgach
Ceathrar fhireannach aig na bàtaichean aca, an dealbh air a thogail le Teàrlach & Dennis MacGrory, na dealbhadairean à Ceann Loch Chille Chiarain. Bha pàirt mhòr aig iasgach anns an eaconomaidh ionadail anmoch san 19mh linn is tràth san 20mh linn. Bha dà bhàta, air an robh sgothan, ag iadhadh sgaoth èisg le sguab-lìon no tràl
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service

robotstxt: allowed

filter: keep


text:
Abair latha soirbheachail an-dè airson Go For it Scotland aig Seanadh Nàiseanta na Cuimrigh. Chaidh an tachartas air chraoladh air BBC Wales, ITV Wales agus air Sky News.
Clàradh
http://new.livestream.com/IndependenceLive/walesyes
https://www.youtube.com/watch?v=ioNiktaJ9KQ
Òraid a rinn mi
Muinntir na Cuimrigh, a chàirdean,
Chan eil ach còig làithean gus Reifreinn na h-Alba, agus tha mi a’ dèanamh fiughair ri Diardaoin mar 4.3 million luchd-bhòtaidh eile. ‘S e clàr a th’ ann. Chaidh ceithir fichead sa seachd deug as a’ cheud de luchd-bhòtaidh a chlàradh airson na bhòt an àth-sheachdain. Abair thoradh airson ar deamocrasaidh! Tha e fìor a ràdh gu bheil e glè spreòdaich. Tha e doirbh a chadal. Ach tha obair gu leòr a dhèanamh fhathast. Chan eil uair sam bith son a bhith furmailteach ge-tà.
Anns na còig làithean a tha seachad, às dèidh a’ chiad thoradh YouGov, chunnaic sinn an neart aig Westminster, na Meadhanan agus na margaidean, ann am maoim na h-anmoiche . Ach, chuala sinn na h-aon sgeulachdan mìosan air ais.
Tha mi a’ creidsinn gu bheil sinn daoine glic agus gu bheil sinn a’ feitheamh, feitheamh gus Diardaoin a chur crois air a’ phàipeir bhòtaidh. Agus tha mi a’ creidsinn gum bi ar deamocrasaidh soirbheachail Dihaoine.
Chan fhaca sinn gluasad cho mòr is làidir ann an Alba mar an iomairt ‘Bu Chòir’ againn airson neo-eisimeileachd na h-Alba. Thòisich an iomairt seo còrr is dà bhliadhna air ais le stiùireadh bho ‘Bu Chòir Alba’ ach o chionn bliadhna chunnaic sinn atharrachadh far an deach smachd beag air bheag dhan na buidhnean Bu Chòir ionadail agus mu dheireadh thall mu mhìos no dhà air ais dhan na phoblach gu lèir. Sin am smachd agus an cumhachd nach toil Westminster agus a meadhanan no na margaidean idir. Chan fhaca mi uair ann an eachdraidh na h-Alba nuair a bhios cumhachd mar sinn aig a’ phoblach. Mar sin, chanainn gum bu chòir do dh’ Alba an cumhachd agus smachd a chumail agus gus sin a dhèanamh feumaidh sinn Bu Chòir bhòtadh.
Agus tha sibh fhèin a’ cluich pàirt mòr ann an gluasad seo cuideachd. Tha nàiseanan agus dùthchannan eadar-nàiseanta mar Chuimrigh a’ coimhead oirnn le ùidh. Tha sinn taingeil gu tachartasan mar seo an-diugh agus bha an tachartas mòra ann am Barcelona an seachdain seo feumail. Chanainn siuthadaibh do Chatalòinia; agus chanainn dall oirbh do Bhreatnaich, a’ Chòrn agus nàiseanan eile.
Tha am brìgh agaibh uile cho cudromach. Agus nuair a bhios an àm ceart agaibh fhèin, bidh sinne ann còmhla ruinn a chuideachadh. Tha e soilleir gu bheil sinn ag obair math ann an co-obrachadh mar sgioba eadar-nàiseanta.
Tapadh leibh Go for it Scotland agus tapadh leibh sibhse, muinntir na Cuimrigh.
Cuimrigh, gabh an cothrom, dèan plana airson neo-eisimeileachd na Cuimrigh, bruidhinn ris a h-uile duine sna bàiltean agus cleachd an gluasad sòisealta a tha againn an-dràsta.
Cho fad ’s a tha Westminster ann am breislich, gun plana èifeachdach airson an t-àm ri teachd, tha mi cinnteach gum bi mòran cothroman a tighinn thugaibh.
Gabh an cothrom, a chàirdean. Dall oirbh!
Ie i’r Cuimrigh.
Dealbhan a rinn mi


text:
Stèisean radar ga ghluasad?
Dh'fhaodadh gum biodh a' chompanaidh Lewis Wind Power deònach pàigheadh airson stèisean radar a ghluasad, gus nach bi tuath-gaoithe a tha san amharc aca a' toirt buaidh air.
Tha an stèisean radar an-dràsta aig Pabail Uarach anns an Rubha ann an Leòdhas, 's e an sàs ann an stiùireadh itealan.
Am measg nan àiteachan air a bheil iad a' coimhead airson a stèidheachadh às ùr, tha mullach Mùirneag, air a' mhòintich am meadhan cheann a tuath Leòdhais.
Bhiodh na tuathan-gaoithe a thathas a' cur an-àirde air cùl Steòrnabhaigh a' toirt buaidh air an stèisean.
Ma thachras e, tha beachd ann gum fosgladh e pàirtean den Rubha do leasachaidhean tuath-gaoithe.
"Gus am bi fios a bheil sinn a' dol a dh'fhaighinn cead no nach eil, chan urrainn dhuinn càil a ràdh am bi seo a' gluasad no nach bi," thuirt Siamarlan Urras Steòrnabhaigh, Iain MacÌomhair.
"Ach aig an ìre seo 's dòcha gur e aon de na rudan mu dheireadh a tha a' cur dragh air daoine a thaobh an tuath-gaoithe a bhith a' dol air adhart," thuirt e.


text:
BBC ALBA a' cur ri eaconamaidh na h-Alba, a rèir MG ALBA
22 An t-Ogmhìos 2015 Ùraichte aig Ùraichte aig
Tha BBC ALBA a' cur £23M ri eaconamaidh na h-Alba, a rèir aithisg bhliadhnail MG ALBA, a chaidh fhoillseachadh Diluain.
Ged a thathas a' togail air soirbheachas an t-seanail san aithisg, tha bòrd MG ALBA cuideachd a' gabhail ris gu faodadh piseach tighinn air cuid a rudan, leithid na th'ann de ath-chraolaidhean agus ìre na Gàidhlig ann am feadhainn dha na prògraman.
Fhuair Angela Nic'Illeathain facal air cathraiche MG ALBA, Maggie Choineagan.


text:
An Dearbhair Beag
Tha an Dearbhair Beag ’na dhearbhair-litreachaidh a tha stèidhichte air stòr-dàta nam faclan a tha san Fhaclair Bheag agus is esan an dearbhair as motha a tha ri fhaighinn aig an àm seo. Tha an tionndadh làithreach dheth, 3.1, a’ ceartachadh barrachd air 1.5 millean facal Gàidhlig dhut.
Airson ’s gum bi seo cho goireasach ’s a ghabhas dhut, chaidh fhilleadh a-steach sna prògraman a leanas:
- LibreOffice ⁊ OpenOffice
- Mozilla Firefox ⁊ Thunderbird
- Opera
Leis a sin, bidh e sna prògraman sin o thùs ma gheibh thu greim air an tionndadh Ghàidhlig dheth. Ma tha an tionndadh Beurla dhiubh agad no ma chaidh rudeigin cearr air adhbhar air choireigin, gheibh thu iad an-seo:
Seo mar a dh’obraicheas e:
1. LibreOffice/OpenOffice
’S urrainn dhut a stiùireadh o bhàr nan inneal air a bheil dà ìomhaigheag ABC:
2. Firefox
Ma tha thu airson ’s gum bi an dearbhadh a’ dol o thùs fad na h-ùine, rach gu Innealan » Roghainnean » Roghainnean » Roghainnean adhartach » Coitcheann (an taba) agus cuir cromag ri Ceartachadh litreachaidh beò
3. Thunderbird
Ma tha thu airson ’s gum bi an dearbhadh a’ dol o thùs fad na h-ùine, rach gu Innealan » Roghainnean » Sgrìobhadh » Litreachadh (an taba) agus cuir cromag ri Ceartaich an litreachadh fhad ’s a bhios mi a’ sgrìobhadh
CÀBHA (Ceistean Àbhaisteach)
1. A bheil e a’ gèilleadh ri GOC?
Tha agus chan eil. Chan eil cinnt sam bith ann an saoghal an litreachaidh an-diugh agus beachdan làidir air dà thaobh na callaide. Cha robh sinn airson làmh a chur san deasbad seo agus fearg a chur air buidheann seach buidheann. Air sgàth sinn, chruthaich sinn dearbhair fosgailte. Tha sin a’ ciallachadh gun ceartaich an Dearbhair Beag mearachdan dhut a tha ’nam mearachdan gun teagamh sam bith (can mmòr). Ach tha làn-saoirse agad fhèin nòs litreachaidh a thaghadh. Mar sin dheth, chan fhaic thu loidhne dhearg fo mòr no mór oir tha an dà dhiubh “ceart”.
2. Nach dèan sibh fear dha Microsoft Office?
Mar a thuirt sinn am badeigin eile, tha sinn a’ feuchainn ri dearbhair a dhèanamh dha Microsoft Office ach chan urrainn dhuinn geall a thoirt idir cuin no ciamar aig an ìre-sa. Tha workaround no dha eile ann a dh’obraicheas air cuid a shiostaman san eadar-àm.
3. Ach chan eil mi ag iarraidh prògram a dh’atharraicheas an litreachadh agam
Air do shocair, cha dèan e sin. Bhiodh cuid a dhearbhairean mar sin ann o shean ach cha tachair sin leis an Dearbhair Bheag. Cha chuir e ach loidhne dhearg fo fhaclan a tha amharasach ’na shùilean agus leigidh e leat fhèin co-dhùnadh a bheil iad ceart no cearr.
4. A bheil e ag obair àite sam bith eile?
Tha, prògram sam bith a bheir taic dha Hunspell (sin an t-einnsean a tha an Dearbhair Beag a’ cleachdadh, am fear as cumanta ann am bathar-bog le còd fosgailte). Tha e ag obair am broinn na leanas cuideachd, mar eisimpleir:
Tha liosta nas motha air an Uicipeid.
5. Chan fhaic mi e ged a tha Firefox agamTha bathar-bog caran neònach uaireannan, tha mi duilich. Ach tha seo furasta. Tadhail air làrach nan leudachan aig Mozilla agus briog air Add to Firefox:
Innis dha gu bheil thu cinnteach (tha e sàbhailte, air m’ fhacal):
Nise, sgrìobh facal cearr am badeigin ann am Firefox, can bàr nan lorg aig Google agus dèan briogadh deas (no ctrl agus briogadh ann am Mac OSX) agus tagh Ceartaich an litreachadh (agus an cànan):
Ma nì thu briogadh deas air facal sam bith fon a bheil an loidhne dhearg, gheibh thu na ceartachaidhean a mholadh an Dearbhair Beag:
Sin agad e.


text:
Coineanach
Tha coineanach[1] (neo Rabaid[1]) (iolra: coineanaich; rabaidean) na sheòrsa sineach beag, ann an teaghlach Leporidae. Tha cluasan fada aca, agus ithidh iad feur. Tha iad cumanta ann an iomadh àite, ach rinn iad sgrios mòr ann an Astràilia nuair a chuir na h-Eòrpaich fear no dha ann.
Tha seachd genera sa teaghlach seo, aig a bheil an t-ainm "coineanach", mar -
- Coineanach Eòrpach (Oryctolagus cuniculus, ri fhaighinn an an Alba)
- Cottontail (genus Sylvilagus; 13 gnè),
- Coineanach Anami (Pentalagus furnessi, gnè ann an cunnart air eilean Amami Oshima, an Iapan).
Is iomadh seòrsa eile ann, agus tha iad, còmhla ri pikas agus maighich, ann san òrdugh Lagomorpha.
Iomraidhean[deasaich | deasaich an tùs]
- ↑ 1.0 1.1 An Seotal: Briathrachas Gàidhlig air-loidhne airson teagasg tro mheadhan na Gàidhlig anns an àrd-sgoil. Leughte 20 Faoi. 2015


text:
- TIOTAL
- Òrain chlann nighean an sgadain
- EXTERNAL ID
- GB1796_SINCLAIR_FISHERGIRLS_18
- DEIT
- 1984
- LINN
- 1980an
- CRUTHADAIR
- Chrissie Smith
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 1962
- KEYWORDS
- clann nighean an sgadain
nigheanan an sgadain
cailleachan an èisg
sgadan rèisgte
a' rèisgeadh sgadan
òran
claistinneach
Bha boireannaich glè chudromach mar phàirt de ghnìomhachas an èisg ann an Alba; bhiodh feadhainn dhiubh ag obair a' cur biadhadh air loidhneachan iasgaich ach bhiodh a' mhòr-chuid aca a' cutadh agus a' ciùradh an èisg. Nuair a thigeadh àm an sgadain gu crìch aig deireadh an t-samhraidh, shiuibhleadh mòran de chlann-nighean an sgadain gu deas gus am foghar a chur seachad ag obair ann an bailtean-puirt mar Great Yarmouth agus Lowestoft. Anns an earrann èisteachd a leanas cluinnidh sibh òrain a bhiodh tè à Gallaibh a' seinn nuair a bha i aig obair an sgadain. Seo Criosaidh Nic a' Ghobhainn a chaidh a chlàradh ann an Taigh Dhail Mòr (Alanais) ann an 1984 mar phàirt de chlasaichean cuimhneachaidh a chùm Workers Educational Association.
'We used'll have eh, concert and socials, ye know? An Ah used'll sing ere.
'A mother's love's a blessing
No matter where you roam
Keep her while she's living
You'll miss her when she's gone
Love her as in childhood
Though feeble, old and grey
You'll never miss your mother's love
Till she's buried beneath the clay'
I heard at fifty year ago.
'The other Saturday night
As I went for a walk
I went as far as the market place
To hear some people talk
A lady standing there
Was selling some beautiful birds
I gave to her a half-a-crown
She handed me a
Cockie-doodle-doo
It's nowt to do wi you
He's a very fine cock
And you all know what
My cockie-doodle-doo'


text:
Bann-leathann ga leasachadh le £120m
- 25 An t-Ogmhìos 2012
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Thèid £120m a chosg air a bhith a' leasachadh a' bhann-leathann air Ghàidhealtachd agus sna h-Eileanan.
Thèid an taic-airgid fhoillseachadh Diluain le Rùnaire a' Bhun-Structair, Ailig Neill.
Tha esan ag ràdh gum faigh gnìomhachasan agus dachannan ann a sgìrean dùthchail buannachd bho bhann-leathann luath.
Bidh seo air a dhèanamh comasach tro chàbalan mara is càbalan fo-thalamh.


text:
Ceann-là CAP ga shìneadh
Tha chun a' 15mh là den Ògmhìos aig tuathanaich agus croitearan iarratasan a chur a-steach airson taic-airgid CAP.
Seo an dàrna bliadhna sreath a chèile a chaidh an ceann-là airson airgid Eòrpaich a ghluasad air ais air sàilleamh thrioblaidean le siostaman coimpiutaireachd an Riaghaltais.
Chuir Riaghaltas na h-Alba an ceann-là sa Chèitean air ais aon mhìos an dèidh iarrtais bho NFU na h-Alba airson barrachd ùine.
Thuirt an t-aonadh ged a tha an suidheachadh nas fheàrr am-bliadhna, gu bheil duilgheadasan aig cuid de bhuill fhathast, agus iad fhathast a' feitheamh an fhiosrachaidh a tha a dhìth orra.
Tha an NFU a' cur ìmpidh air na buill aca foirmichean a lìonadh cho luath 's a ghabhas gus nach eil dàil air iarrtasan, agus gun urrainn do luchd-obrach dèiligeadh ris gach cùis fa leth.


text:
Dìon ga iarraidh dhan Ghleann Mhòr
Beachdaichidh Buill-Phàrlamaid Albannach Dimàirt air ath-chuinge a tha ag iarraidh gun tèid barrachd dìon a chur air a' Ghleann Mhòr.
A rèir na buidhne iomairt, Caraidean a' Ghlinne Mhòir, a chuir an ath-chuinge air dòigh, tha planaichean aig diofar luchd-leasachaidh 'son 500 crann-gaoithe a bharrachd a thogail san sgìre.
Tha an luchd-iomairt ag ràdh gum bu chòir stad a chur air na planaichean sin agus inbhe shònraichte iarraidh dhan Ghleann gus an tèid dìon a chur air anns na bliadhnaichean ri tighinn.
San ath-chuinge aca, tha an luchd-iomairt ag ràdh gu bheil "ùine a' sìor-ruith a-mach gus bòidhchead shònraichte na sgìre a shàbhaladh dhan rìoghachd".
Fhuair an ath-chuinge taic bho chòrr is 3,000 duine.
Inbhe
Dh'iarr an luchd-iomairt gun stèidhich Riaghaltas na h-Alba an Gleann Mòr is Loch Nis mar Sgìre Bhòidhchead Nàiseanta agus gun iarr iad inbhe Làrach Dualchais na Cruinne bho UNESCO dhan sgìre cuideachd.
San fhreagairt aca dhan ath-chuinge ge-tà, thuirt SNH nach robh coltas ann gun rachadh an sgìre a chur air adhart mar Sgìre Bhòidhchead Nàiseanta.
Thuirt a' bhuidheann ghlèidhteachais cuideachd gu bheil iad den bheachd nach biodh tagradh 'son inbhe Làrach Dualchais na Cruinne "ro làidir".
Thuirt SNH gum biodh e na b' fheàrr coimhead às ùr ris a' phròiseas dhealbhachaidh.
Nì Comataidh nan Ath-chuingean Poblach co-dhùnadh Dimàirt dè nì iad leis an ath-chuinge.


text:
Kawasaki Ninja 650R 2012 Price anns na h-Innseachan – Sònrachaidhean Bajaj Auto a-steach na h-uile ùr 2012 deasachadh den 'Kawasaki Ninja 650R Superbike mu dheireadh san t-seachdain. Airson fiosrachadh do righ Bajaj gu ruige seo air a reic 3,000 aonadan ann an teaghlach Ninja, a chaidh a-steach an toiseach anns a 'bhliadhna de 2009. as ùire 2012 modail a leanas a chur air bhog Ninja 650R thoirt a-steach san Ògmhios 2011. Mar a tha fios againn uile, an Kawasaki tha an ceannard ann an spòrs a 'bhaidhc earrann eadar £ 2 gu 5 lakh le roinn de mhargaidh 65 às a 'cheud. 'S e seo an treas tàilleabh spòrs charbadan bhaidhc a thoirt a-steach anns an dùthaich an dèidh a' Kawasaki Ninja 250R agus an KTM 200 Diùc. Chan eil teagamh stoidhle a rèiteachadh agus thèid e a-muigh a 'chosgais. Kawasaki ...Leugh an t-artaigil air fad »
author page dima
All articles dima:
Kawasaki Ninja 650R 2012 Price anns na h-Innseachan & Sònrachaidhean
2009 Honda CB1000R Rathad Review Test- Honda CB1000R Baidhsagal-motair-shealladh
2009 Honda CB1000R - Rathad Test ceadaichte Fun: Tha Honda as fheàrr nach urrainn thu a cheannach! Props airson Honda airson togail ghrinn Chopper a Innleadaireachd. Màidsear-creideis airson cuideachd a 'toirt dhuinn an auto-trans-uidheamaichte motair-baidhsagal / sgutair-Còmhdhail mar inneal a tha gu bhith aon de na fhasa-gu-ride làn-mheud dà-Chuibhleach riamh. ach, trèibhdhireas, Honda, carson a tha thu a 'cumail a-mach air dhuinn? Moladh mòr ga dhèanamh air fhàilteachadh an CB1000R air a thoirt a-steach ann an Roinn-Eòrpa an-uiridh. Leis an fhìrinn innse, CBR1000RR seo stèidhichte lomnochd bhaidhc deiseil ann an 2008 an dàrna Eadar-nàiseanta Bike na Bliadhna bhòtaidh, agus tha sinn ann an U.S. a tha a bochda a 'bhaidhc cha robh fiù' s a 'faighinn a' bhòtadh air a shon! Nithean ainmeil quotes bho na Sgriobhaich Eòrpach? “A giant step for Honda in ...Leugh an t-artaigil air fad »
traoin: Moto Guzzi Nirribhidh Miss Baidhsagal-motair
traoin: Moto Guzzi Norge Tha Moto Guzzi Norge air a bhith air an iomall mo mothachadh air chuairt baidhsagalan airson greis. Aon de na modailean nas iongantaiche air a 'mhargaid, tha e cuideachd a 'tachairt gu bhith aon de na prìs as fheàrr agus as practaigeach - mas e cuideachd aon de na bu thruime. Le ùr modail seo a leigeil ma sgaoil bhliadhna a chaidh seachad, mar phàirt de sìor-oidhirp a chur Moto Guzzi anns a 'mhòrshluaigh, an Norge a tha do-dhèanta Leig seachad fiù 's ann an-diugh dùmhail air chuairt' mhargaidh. Coltach ri mòran Eadailteach motair chompanaidhean, Moto Guzzi e uabhasach moiteil às an dualchas, agus an Norge a tha sònraichte aon. Chaidh ainmeachadh an dèidh a 'GT Norge, a 'chompanaidh annasach 1928 model – itself named for the airship that was ...Leugh an t-artaigil air fad »
2009 Kawasaki Vulcan Voyager 1700 Lèirmheas – Ultimate baidhsagalan-motair
2009 Kawasaki Vulcan Voyager 1700 | Lèirmheas Àrd-Tech Classic Às dèidh sia bliadhna fòrladh às a 'Highway, Kawasaki tha reentering an làn-èideadh cuairtean mhargaidh leis an teicneòlas air adhart, ea Styled, 2009 Voyager. Kawasaki tha touting ùr aca Vulcan 1700 sreath mar bellwether airson a 'chompanaidh san àm ri teachd ann an Sguadran roinn, agus an reimagined Voyager air a bharrantachadh mar an cuairt-mara loidhne luxe suaicheanta. Le fad-bhuille 1700cc-V dà einnsean agus bulging 60an fèithe càr stoidhle riffs, a ' 1700 Voyager coltach ri husky American co-ogha an inline ceithir Voyager XII gun sgeul thar fàire ann 2003. The Voyager’s new Occidental wardrobe is the visual hook ...Leugh an t-artaigil air fad »
Honda rc166 sia siolandair bhaidhc bho na 1960an
Honda rc166 sia siolandair bhaidhc bho na 1960an Leugh tuilleadh air an Honda RC166 250/6. Grand Prix rèisean Dh'ath-tionndadh tràth anns na 1960an. Honda sia-siolandair thàinig còmhla gu sgiobalta. Airson sùil a-mach fuaim na Honda RC166 Six siolandair a 'tadhal air a' cheangal gu h-ìosal plus crank. 'S e sin aon sweet chlaisneachd bhaidhc. Chuala mi fear air Middle-Ohio bliadhna mus. Tha e a chuir. Mar an NR gu Le duine plus Riochdachadh Bikes. Honda a chaidh a dhèanamh air bòrd an t-sia-siolandair DOHC powerplant a thoirt gu buil leis a '. Honda a 'ruith tro na 1960an le. a 50 cc trì-fhillte, a 125 cc sia siolandair plus a V8 airson. tha iad a-nis air cuid de 5 eich barrachd na Honda sia. Tha RC166 de 1967 'S e an aon rud mar a' bhaidhc. Honda RC166 six-cylinder bike as of ...Leugh an t-artaigil air fad »
Matchless Rothairean-motair
Matchless Rothairean-motair A Brief History na Marque: Matchless Tha Collier bhràithrean a chaidh a thogail air a 'chiad inneal 1899, agus le bhith a ' 1907 Chaidh a bhuannaich aig Eilean Mhanainn rèisean TT. An dèidh dàrna àite ann 1908, a bhuannaich iad a-rithist ann 1909 agus 1910. An dèidh a 'Chiad Chogaidh riochdachaidh tòiseachadh a-rithist a' cleachdadh an dà chuid bho einnseanan agus laireag-MAG . Fri May 24 2013 duhoda76wanadoo.fr jmpot Ralaidh Fhraing bhidio bhidio Fhraing giblean 2013 Latha math, Is e m 'ainm JT Davis, Tha mi an Leas Riochdaire aig dhùdach nan Meadhanan agus tha sinn suidhichte còig mìle bho na Stàitean Aonaichte Capitol. Tha sinn a 'dèanamh sreath ùr airson a' Discovery Channel mu meacanaig a chàradh agus air ais seann motair. Tha sinn a 'nochdadh sia (6) bikes ...Leugh an t-artaigil air fad »
Moto Morini Kanguro agus Dart – Classic Baidhsagal-motair Roadtest – RealClassic.co.uk
Moto Morini Kanguro agus Dart As daoine buailteach a bhith a sultmhor airson aon de na ainmeil Morini Spòrs no Strada modailean. Ach aig a 'choinneamh cinn na sgèile gheibh thu an super-mhìn Dart agus an rufty-tufty Kanguro. Mar sin, ciamar a rinn Ken Philp a 'tighinn a bhuineas an dà chuid? Chunnaic mi an toiseach a Kanguro aig Iarlan Court ann an 1982, agus chaidh a dhrùigh mar a bha e far-rathad V-càraid. Bha mi ann an trioblaid meidigeach 1984, mar sin cuidhteas de ghrunn baidhsagalan agus cheannaich fear seo, a 'chiad Kanguro NLM a bha anns a' bhùth. Tha e dìreach a 'cumail a' dol nuair a bha mi ag iarraidh e gu! Thug e orm tòrr tlachd far-rathaid, a dh'aindeoin a chuideam, agus tha mi a shortie – 5'5. Tha mi a-mhàin a fhuair cuidhteas e ann an 2003 oir chan eil agam ach 15% sgamhain comas a-nis. ...Leugh an t-artaigil air fad »
2004 Big Dog Ridgeback Motortrend
Dìreach eile WordPress.com weblog 2004 Big Dog Ridgeback Fonzie ag ràdh: Fhuair mi Ridgeback a bhith inntinneach, roaring agus droma tingling - an uair sin a-rithist, a dh'fhaodadh a bhith dìreach cnàimh-droma mo lann pronnadh còmhla (ann an dòigh mhath) - Rigid choppers chan eil iad a 'ciallachadh a bhith cofhurtail agus a' chruaidh-assed biker seòrsa toil foighidinn a 'sealltainn an cràdh ann raucous agus gu mòr chromed kinda dòigh. Tha, Tha fios agam gum Motorcycle.Com Chan eil an t-àite far a bheil bikers tighinn a leughadh mun as ùire iarainn eich, ach bidh iad ma urrainn dhomh cuideachadh e. Rothairean-motair tha motair agus mas urrainn dhuibh gràdh an Concours, fhad 'sa bha e magadh aig an aon àm, you probably understand where those of us in the chopper world are coming ...Leugh an t-artaigil air fad »
KTM 450 Ralaidh Replica fhaotainneach òrdain – Baidhsagal-motair Stàitean Aonaichte
KTM 450 Ralaidh Replica fhaotainneach òrdain Tha KTM 450 Ralaidh Replica a dh'aithghearr a bhith ri fhaotainn don phoball, ach tha e soilleir ma thèid a 'tighinn gu na Stàitean Aonaichte. KTM notched 13mh an dèidh a chèile a Dakar Ralaidh a bhuannachadh ann an 2014, le Marc Coma a 'crìochnachadh cha mhòr dà uair a thìde air adhart a' cho-fharpais as fhaisge. Tha an Spàinnteach airm aig an robh an ùrachadh dreach de KTM a ' 450 Ralaidh bhaidhc, tionndadh a tha an Orange brand air ainmeachadh a dh'aithghearr a bhith ri fhaotainn don phoball. Tha KTM 450 Ralaidh Replica tha ath-dhealbhadh agus frèam ùrachadh ergonomics, -crochaidh ùr a chùlaibh agus an rèis-dhearbhte, connadh-stealladh 450cc einnsean. For rally duty the Replica comes with a front and rear fuel-pump and multiple tanks as ...Leugh an t-artaigil air fad »
2013 MV Agusta F3 chiad Ride – Euro Cycles de Tampa Bay
2013 MV Agusta F3 chiad Ride Ann an aghaidh na cruinne sportbike reic Tuiteam, Italian bùth motair-rothair brand MV Agusta a tha ag amas air ath-bheothachadh a 'tighinn innte middleweight supersport margaidh o chionn ghoirid le a leigeil a-mach F3. Powered by an Ultra-675cc cùmhnant trì-siolandair einnsean, an F3 ($13,999) Tha e a-Eòrpach eile a ghabhail air an dòigh as fheàrr a 'tighinn bho APEX gu APEX. LÈIRSINN fàs Reality Rugadh e ceithir bliadhna na bu tràithe, F3 na tha an aisling MV aig deireadh an ceann-suidhe, Claudio Castiglioni, a choimiseanadh trì-siolandair sportbike mus a 'dol seachad air falbh mu dheireadh an t-samhraidh bho aillse. Beachdachadh air a i stèidhichte gu mòr ann an eachdraidh rathad-rèisidh, the machine was designed for competition and the demands of World Supersport ...Leugh an t-artaigil air fad »


text: 'S e cànan sa gheug slabhach de na cànanan Innd-Eòrpach a th' ann am Bulgàiris neo бълrapckи eзиk. Tha Bulgàiris ga bruidhinn le timcheall air 7,990,000 duine ann am Bulgàiria, far a bheil i na cànan oifigeil agus 1,107,220 ann an corra àite ann an Romàinia, An t-Sèarb, An Ucràin agus ann an coimhearsnachdan eile air feadh an t-saoghail, còmhla ri cànain eile. Chaidh a' chiad leabhar fhoillseachadh ann am Bulgàiris anns an 9mh Linn. A bharrachd air sin, thathar ga sgrìobhadh anns an Aibidil Cirillach, neo Kirilitsa (Kиpилицa).


text:
Naomh Brianann
’S e Naomh Brianann às Cluain Fearta (c. 484–c. 578) fear de na naoimh thràtha mainistireacha na h-Éireann. Tha e ainmeil gu h-àraid air na cunntasan iongantacha fionn-sgeulacha d’a iomramh gu Tìr a' Gheallaidh, bhon 9mh Linn air adhart. ’S ann air 16 an Céitean a tha a Fhéill.
Ceanglaichean a-mach[deasaich | deasaich an tùs]
- GRD: Naomh Brianann (Gàidhlig)
- Van dem hilgen Sunte Brandan (seann Ghearmailtis) Faidhle PDF, Berkeley Library.
- Von sente Brandan (seann Ghearmailtis) Faidhle PDF, Berkeley Library.


text:
- TIOTAL
- Seann Àrd Eaglais, Sliabh Naoimh Mhìcheil, Inbhir Nis
- EXTERNAL ID
- GB1796_1999_116_254
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11303
- KEYWORDS
- Inbhir Nis
Naomh Colm Cille
eaglais sgìre
An t-Seann Àrd Eaglais, Sliabh Naoimh Mhìcheil, Inbhir Nis, le taighean Shràid a' Bhanca ris an aghaidh. 'S e an t-Seann Àrd Eaglais, eaglais thùsail parraist Inbhir Nis is thathar air a bhith ag adhradh san àite sin o shean. Thathar ag ràdh gun do shearmonaich Calum Cille ann cho tràth ri 565. Chaidh an eaglais a tha ann an-diugh a chrìochnachadh ann an 1772 agus chithear na tha air fhàgail de thùr a' 14mh linn ann an roinn ìosal an tùir a tha ann an-diugh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Acadamaidh Rìoghail Inbhir Nis: Dealbh-chluich ma Sgoile, sgoilearan a b'òige, Ògmhios
- EXTERNAL ID
- PC_ROYALACADEMY2_030
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1931
- LINN
- 1930an
- NEACH-FIOSRACHAIDH
- Robert Preece
- AITHNEACHADH MAOINE
- 29917
- KEYWORDS
- sgoiltean
cuirmean-ciùil
dràma
dibhearsain
dealbhan-cluich
Chaidh cuirmean-ciùil agus dealbhan-cluich a chumail gu tric mar thachartasan taobh a-muigh na sgoile aig Acadamaidh Rìoghail Inbhir Nis anns na 1930an. As t-samhradh 1931 gus airgead a thogail do mhaoin na spòrs, chaidh earrannan den dealbh-chluich Riders to the Sea (le J. M. Synge) agus Hiwatha (a bha stèidhichte air an leabhar le Coleridge-Taylor air an robh an aon ainm) a dhèanamh, cho math ri dealbhan-chuich beaga agus ceòl bho sgoilearan na b' òige. Ann an 1932, chaidh pàirt den dealbh-chluich The Land of Heart's Desire (W.B. Yeats) a thoirt seachad mar phàirt de chuirm-ciùil. San t-Samhain 1937, chaidh an "Biennial Dramatic Entertainment" a thoirt seachad ann an taigh-cluich na h-Iompaireachd, a bha stèidhichte ann an Sràid na h-Acadamaidh aig an àm, le prògram de dhealbhan-cluich agus ceòl coisir. Chaidh tè de na dealbhan-cluich a sgrìobhadh le òigridh a bha dìreach air an sgoil fhàgail.
Anns a' chonsairt a chaidh a chumail san Ògmhios 1931, thug na sgoilearan a b' òige trì dealbhan-cluich seachad: Na Trì Mathanan, Red Riding Hood, and Simple Simon. Chaidh dannsa nan Sunbeams a dhèanamh le Juniors Clas 1 (is e clas 3 sa bhun-sgoil a bhiodh ann an-diugh). Chan eil fios againn dè an dealbh-chluich a tha anns an dealbh seo


text:
Beinin
'S e dùthaich ann an Afraga a tha ann am Beinin, [1] neo Benin[2][3][4][5], ainm oifigeil: Poblachd Bheinin. Gus a’ bhliadhna 1975 b’ e Dahomey a t-ainm a bha oirre.
Tha e suidhichte ann an Afraga an Iar. Tha crìochan aice san iar le Tògo, san ear le Nìgeiria agus san tuath le Buircina Fhaso agus Nìgeir. 'S e Porto Novo am prìomh-bhaile a tha aice, ach 's e Cotonou am baile as motha den dùthaich. Tha am pàrlamaid suidhichte ann an Cotonou cuideachd.
Iomraidhean[deasaich | deasaich an tùs]
- ↑ Am Faclair Beag
- ↑ Dùthchannan aig SMO
- ↑ Feuch Facal, Gairm (1995), ISBN 1871901391
- ↑ Map-balla an t-Saoghail, Stòrlann Nàiseanta (2003), ISBN 0007692714
- ↑ Atlas Sgoile Oxford le Stòrlann Nàiseanta, Oxford University Press (2010)


text:
Ceistean aig CalMac mu sheirbheisean aiseig
Thuirt Buidheann Mhic a' Bhriuthainn, dham buin seirbheisean aiseig Chaledonian Mhic a' Bhriuthainn nach eil iad uile gu lèir riaraichte le planaichean Riaghaltas na h-Alba son lùghdachadh air feadhainn de na seirbheisean aiseig as lugha, no cuir às gu lèir do chiud dhiubh.
Tha a' chompanaidh, nam freagairt oifigeil do dh'Ath-sgrùdadh nan Seirbheisean Aiseig, a' cur fàilte air mòran de mholaidhean an Riaghaltais.
Ach tha iad ag iarraidh soillearachaidh air an t-seorsa tomhais a thèid a dhèanamh air buaidh shòisealta agus eaconamaich mus tèid seirbheisean a ghearradh.
Thàinig an Ath-sgrùdadh gu crìch deireach a' Mhàirt.


text:
Leisgeul airson dàil air co-dhùnadh FAI
Thabhainn Oifis a' Chrùin leisgeul air sgàth cho fada 's a thug e co-dhùnadh nach dèanar Rannsachadh Tubaist Bhàsmhoir air bàs teaghlaich ann an Uibhist.
Chaidh Eardsaidh Mac a' Phearsain, a bhean Murdina, an dithis cloinne Anndra agus Hannah, agus athair Murdina, Calum Caimbeul, a mharbhadh nuair a dh'fhalbh a' mhuir leis a' chàr aca 's iad a' dèanamh thar a' chabhsair eadar Uibhist a Deas agus Beinn nam Fadhla ann an droch stoirm san Fhaoilleach 2005.
Ann an litir a sgrìobh e gu BP nan Eilean Siar, Aonghas Brianan MacNèill, thuirt am Morair Tagraidh, W. Seumas Wolffe QC, gun tàinig Neach-Tagraidh a' Chrùin dhan cho-dhùnadh gun rannsachadh tubaist bhàsmhoir a chumail air bàs an teaghlaich.
Thabhainn e leisgeul air sgàth cho fada 's a thug e tighinn dhan cho-dhùnadh.
Bha Oifis a' Chrùin a' feitheamh air aithisg bho rannsachadh a rinneadh air suidheachadh na Fadhla a Deas mus tigeadh iad gu co-dhùnadh.
Thuirt labhraiche bho Oifis a' Chrùin: "Tha sinn air leisgeul dha-rìribh a thabhainn air na teaghlaichean air sgàth cho fada 's a thug e dèiligeadh ris a' chùis a tha seo.
"An dèidh do Neach-Tagraidh a' Chrùin beachdachadh gu cùramach air a h-uile taobh den chùis, a' gabhail a-steach mholaidhean Rannsachaidh Uisge-eòlaich na Fadhla a Deas, agus faireachdainnean san sgìre, thàinig iad dhan cho-dhùnadh gun Rannsachadh Tubaist Bhàsmhoir a chumail air na bàis.
"Tha Neach-Tagraidh a' Chrùin sàsaichte gun do chuir an rannsachadh a h-uile fiosrachadh a tha ri fhaotainn fa chomhair a' phobaill, a' gabhail a-steach adhbharan na tuile, agus mholaidhean airson cùisean a dhèanamh nas sàbhailte san àm ri teachd, agus air a' bhun-stèidh sin chaidh co-dhùnadh nach eil adhbhar ann Rannsachadh Tubaist Bhàsmhoir a chumail.
"Thachair na bàis uabhasach seo mus do chuir Oifis a' Chrùin Aonad Sònraichte an Rannsachaidh Bhàsmhoir air bhonn, agus tha e soilleir nach do choilean gach cuid an ùine a thug e an co-dhùnadh a dhèanamh agus na thugadh seachad de mhìneachadh tron phròiseas na h-ìrean àrda air am bi sinn ag amas a-nis.
"Chaidh ceumannan a bharrachd a ghabhail a dhèanamh cinnteach nach tachair an leithid a-rithist, agus am Morair Tagraidh air ar dleastanasan a chur mu choinneimh na Pàrlamaid ann an Càirt a' Cho-luadair Theaghlaich."


text:
Eachdraidh ag èirigh às an talamh
Thug obair air meadhan baile Inbhir Nis a dhìon bho thuiltean beagan de dh'eachdraidh a' bhaile am follais.
Lorgadh balla-fasgaidh agus balla chidhe on 19mh Linn far an robhas ag obair taobh na h-aibhne air Sràid a' Chladaich.
Thuirt a' bhuidheann AOC Archaeology, a tha a' cumail sùil air na tha san talamh aig an làraich fhad 's a tha an obair a' dol air adhart, gun cuidich na lorgadh le bhith a' tuigsinn mar a leasaicheadh a' bhaile bho na meadhan-aoisean.
Tha a' bhuidheann cuideachd air a bhith an sàs ann an obair cladhaich air làrach seann bhaile air cladaichean Loch Nis.
Lorgadh bann gàirdein leathair a dheadh a chleachdadh le bogha is saighead, a thuilleadh air mìrean phoitean, aig an làraich faisg air Druim na Drochaid.
Chaidh na nithean a lorg ann an ciste-laighe a thàinig am follais ri linn obair air ionad slàinte ùr.
Thuirt na h-arceòlaichean gur ann tràth ann an Linn an Umha a rinneadh iad.


text:
Bha mi a’ coimhead tro na seann faidhlichean agam a bha mi a’ cumail mu na rèisean a rinn mi bhon a bha mi dà bhliadha dheug a dh’aois agus bidh an ath rèis agam, am marathon anns an Roimh an 50mh. Tuilleadh air na 16 marathons slàn agus na 12 leth-mharathons, rinn mi àireamh de rèisean de 10 mìle, 10km, 5 mìle, 5km agus 3 mìle. Rinn mi an Great North Run ceithir tursan tràth anns na 1990an nuair a bha mi nam deugair. Chòrd iad rium gu mòr agus tha cuimhne agam gun do rinn mi e ann an leine ball-choise Caisteil Nuaidh air aon de na bliadhnachan sin. Am measg leth-mharathons eile rinn mi leth-mharathon na Hearadh ceithir tursan, leth-mharathon Beinn na Faoghla aon turas (air an 21mh co-latha-breith agam), agus leth-mharathon Barraigh aon turas. Rinn mi a’ mhòr chuid dhiubh ged-tà shìos anns na Crìochan. Rinn mi a’ chiad rèis agam air ais ann an 1987 nuair a bha mi 12 bliadhna dh’aois. ’S e rèis de 3 mìle a bh’ ann, astar mòr airson cuideigin den aois sin aig an àm. Fo na riaghailtean aig a’ chorp airson ruith cha robh e ceudaichte dhomh leth-mharathon a dhèanamh gus robh mi 17 bliadhna dh’aois ach cho luath ’s a thionndaidh mi 17 rinn mi leth-mharathon ann an Selkirk. Rinn mi a’ chiad marathon slàn agam trì bliadhnachan às a dhèidh nuair a bha mi a’ faireachdainn gus do rinn mi gu leòr leth-mharathons airson oidhirp a dhèanamh air marathon slàn.
Wednesday, 27 February 2008
Tuesday, 26 February 2008
A’ sgrìobhadh gu caraidean le peann
Mar aon de na cur-seachadan agam tha mi air a bhith a’ sgrìobhadh do charaidean thall thairis le peann. Ged a bha « caraid le peann » agam bho na làithean sgoile agam, cha robh Beurla gu leòr aigesan no Fraingis gu leòr agamsa aig an àm mòran ciall a dhèanamh ri chèile agus gu mì-fhortunach cha do mhair sin fada. Tha sgrìobhadh litrichean le peann air a bhith a’ còrdadh rium gu mòr agus thòisich mi a-rithist ri nighean às an t-Suain, Annelie. Bha càirdeas tlachdmhor againn thairis air iomadach bliadhna agus dh’ionnsaich mi mòran mu dheidhinn an dùthaich aicese. Sgrìobh mi gu caraid eile à Seapan, Azusa, airson mòran bliadhnachan agus a-rithist dh’ionnsaich mi mun chultar agus an dùthaich aicese. Dh’ionnsaich mi tòrr Spainntis bho charaid eile agam, Eva-María às an Spainnt. Tha sinne fhathast a’ sgrìobhadh gus an latha an-diugh. Tha triùir caraidean eile agam, Yvonne às a’ Ghearmailt, Mariam às an Eipheit agus Emilie às an Fhraing uile ris a tha mi fhathast a’ sgrìobhadh litrichean. Uaireanan bidh mi a’ dèanamh oidhirp Fraingis, Gearmailtis no Spainntis a chleachdadh ach ’s ann dha-rìribh airson ionnsachadh mu dhùthaich agus cultar diofraichte a bhios sinn a’ sgrìobhadh dhan chèile. Chan eil e cho cumanta san latha an-diugh cuideigin a lorg mar charaid air a bheil thu eòlach tro mheadhan sgrìobhadh litrichean le peann nad làimh, ach tha e tlachdmhor agus nuair nach eil cabhag ort post-dealain a chuir, ’s e rud as urrainn dhut cumail mar rud pearsanta. Tha e daonan snog a bhith a’ leughadh tro sheann litrichean agus nuair a gheibh thu litir tron phost.


text: "Ruizheng" Buinidh a LONGGUANG eileagtronaigeach BUIDHNE CO., LTD, a tha air thoiseach Dèanadair ceart CNC machining phàirtean agus meatailt pàirtean ann an Sìona, a 'cleachdadh mionaideach machining a thoirt gu buil iomadh seòrsa mionaideachd meatailt pàirtean, leithid thionndaidh pàirtean, umha a' tionndadh pàirtean , almain thionndaidh pàirtean, stàilinn thionndaidh pàirtean, custom machined phàirtean, làmh-snìomhadair, agus CNC tionndadh pàirtean & bleith pàirtean eile agus meatailt giollachd pàirtean, leithid: meatailt a 'Chaibineit, cumhachd teas-sinc, LED teas-sinc, lìonra conaltraidh a' bhogsa, a 'chùis, mòdaim, veneer cas bàr agus cumhachd grèine camagan. Tha ar factaraidh beag a tha sònraichte ann am foghlam tro mheadhan meud pàirtean, tomhas àrd riochdachaidh beag no tomhas-lìonaidh riochdachaidh a tha freagarrach.


text:
Òrdugh Dìon Mara air Taobh Siar Rois
Thèid Òrdugh Dìon Mara Èiginneach a chur an gniomh far chosta Thaobh Siar Rois aig meadhan-oidhche Diluain às dèidh dearbhadh gun robh bàta-sguabaidh chreachain, neo dredger, ag obair ann an sgìre MPA.
A bharrachd air a mhaorach a tha ri fhaighinn anns na h-uisgeachan seo, tha coireal dùthchasail phrìseil, Maerl, ann cuideachd agus tha an Riaghaltas airson dìon a chur air a sin.
Bhon a chaidh na h-uisgeachan far chosta Thaobh Siar Rois ainmeachadh mar Sgìre Ghlèidhte Mara an uiridh, bha iasgairean air gabhail ris gu saor-thoilleach, nach deigheadh iad faisg air le bàtaichean sguabaidh.
Maerl
Ach chaidh a dhearbhadh às dèidh do dhaoine às a sgìre dealbhan a thogail, gun robh bàta-sguabaidh air a bhith ag iasgach ann.
Tha iomgain air Riaghaltas na h-Alba mun a bhuaidh a dh'fhaodadh leithid do dh'iasgach a thoirt air àrainneachd phrìseal na mara 's thuirt Rùnaire na h-Àrainneachd, Ridseard Lochhead gu bheil iad a' feuchain gu h-àraidh ri dìon a chuir air a' choireal, Maerl.
Tha an coireal seo na phàirt chudhtromach den àrainneachd airson creachan beaga àrach agus ma thèid a mhilleadh tha e toirt, chan e bliadhnaichean, ach linntinn, son tilleadh.
Thèid an casg èiginneach a chur air bàtaichean-sguabaidh aig meadhan-oidhche Diluain, ach faodar fhathast a bhith daibheadh son creachain agus thèid iasgach nam bàtaichean beaga sgìreal air adhart mar as àbhaist.


text:
19 an Dàmhair
'S e 19 an Dàmhair an 292mh latha dhen bhliadhna a rèir a' Mhìosachain Ghriogaraich (293mh ann am bliadhna-leum). Tha 73 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1512 - Rinn Martin Luther ceum ann an Oilthigh Wittenberg.
Breithean[deasaich | deasaich an tùs]
- 1800 - Pedro Alcántara Herrán, ann am Bogotá. Fear-poileataigs à Coloimbia.
- 1899 - Miguel Ángel Asturias, sgrìobhadair à Guatamala, ann am Baile Guatemala.
- 1975 - Jamie Donaldson,cluicheadair goilf, ann am Pontypridd, a' Chuimrigh.
- 1985 - Mark Griffin, neach-poileataigs Albannach.
Bàsan[deasaich | deasaich an tùs]
- 1894 - Carlos Holguín Mallarino, ann am Bogotá. Saighdear agus fear-poileataigs à Coloimbia.
- 1937 - Ernest Rutherford, ann an Cambridge. Nàdar-fheallsanaiche à Sealainn Nuadh.
- 2003 - Roy Wentworth, PhD air dualchainntean.
- 2010 - Tom Bosley, actair Aimeireaganach.
- 2014 - Étienne Mourrut, fear-poileataigs Frangach.


text:
Anns an teirm a dh’fhalbh fhuair clann à Ìle agus Tiriodh buannachd às a’ phròiseact ‘Sgilean Dràma’ a chaidh a thabhann do bhun-sgoiltean le ionadan Gàidhlig ann an sgìre Earra-Ghàidheal.
Thug am pròiseact cothrom do gach sgoil a ghabh pàirt oideachadh fad latha fhaighinn ann an iomadach seòrs sgil dràma tro mheadhan na Gàidhlig. Chaidh an oibriche dràma Artair Donald fhastadh le Fèisean nan Gàidheal gus a’ phròiseact a’ lìbhrigeadh. Chaidh bùthan-obrach a bha freagarrach do bhuidhnean-sgoile a tha ag ionnsachadh na Gàidhlig mar chànan a bharrachd agus sgoilearan gun Gàidhlig a thabhann cuideachd.
Air Dihaoine 11 Cèitean chaidh latha a chosg le corr is 30 sgoilearan ann an Sgoil Thiriodh agus air Diluain 4 Ògmhios dh’obraich e le corr is 40 sgoilear aig Bun-sgoil a’ Bhogha Mhòir. Fhuair clann-sgoile bho na bun-sgoiltean eile ann an Ìle cothrom sgilean dràma ionnsachadh cuideachd le seisean dràma as dèidh na sgoile a bha freagairt air clann a bha fileanta agus clann gun Gàidhlig agus tha Fèisean nan Gàidheal fada an comain Ionad Chaluim Chille Ìle a thug cothrom dhuinn an togalach aca a chleachadh airson na seisean seo.
Tro Fèisgoil bidh Fèisean nan Gàidheal gu cunbhallach a’ co-òrdanachadh oideachadh ann an dràma do sgoiltean mar Fhèisean Dràma agus caochladh sheòrsa phròiseact dràma eile. Airson tuilleadh fiosrachaidh mun t-seirbheis foghlaim aig Fèisgoil cuiribh fios air Aonghas MacLeòid no Eilidh NicCoinnich a th’ann an Inbhir Nis air 01463 225559


text:
- TIOTAL
- Eileanan Nis
- EXTERNAL ID
- QZP40_784_P010
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1893
- LINN
- 1890an
- CRUTHADAIR
- D Whyte
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31322
- KEYWORDS
- eileanan
aibhnichean
Nis
Abhainn Nis
drochaidean
cur seachad
eacarsaich
pàircean
fèisdeas
Tha Eileanan Nis nan seasamh anns an abhainn aig caolas faisg air Pàirc nam Bochd ann an Inbhir Nis. Chaidh drochaidean a thogail ann an 1828 an toiseach, ach roimhe sin cha robh dòigh faighinn gu na h-eileanan ach le bàta. Chaidh na drochaidean a sguabadh air falbh le tuil 1849 is chaidh dà dhrochaid-crochaidh a dhealbh Uilleam Dredge a chur nan àite ann an 1853-1854.
'S e àite-maise nàdarra a th'anns na h-Eileanan, is tha mòran a' coiseachd orra. Tha iomadh oidhirp air a bhith ann thar na bliadhnaichean airson fèisdeas eile a chur ann. Bha bùth-teatha, ionad-èisdeachd fosgailte is raon bròg-roth (spèileadh air cuibhlichean) ann, ach cha robh fear sam bith soirbheachail.
Chaidh an dealbh seo a thoirt o 'Mackenzie's Guide to Inverness', le Alasdair MacCoinnich (Inbhir Nis, 1893)


text:
Tha Seachdain Gàidhlig a’ tòiseachadh ann am Pàrlamaid na h-Alba an-diugh.
Seo fios naidheachd a tha sinn air cur a-mach an-diugh le barrachd fiosrachaidh mu dheidhinn.
Seachdain na Gàidhlig a’ dol fo stiùir aig Pàrlamaid na h-Alba
Tha seachdain de thachartasan Gàidhlig a’ tòiseachadh aig Pàrlamaid na h-Alba (Diluain 28 Samhain).
Cho math ri seiseanan ‘blasad Gàidhlig’ do mhuinntir a’ phobaill, luchd-obrach agus BPA, bidh cuairt dheireannach Deasbad Gàidhlig nan Sgoiltean a’ tachairt ann an Taigh an Ròid, a thèid a chraoladh beò air BBC Radio nan Gàidheal aig 7f Diciadain.
Gheibhear fiosrachadh gu h-ìosal mu thachartasan na seachdaine don phoball agus luchd-obrach na Pàrlamaid.
Thuirt Oifigear-riaghlaidh Pàrlamaid na h-Alba, Am Fìor Urr. Coinneach Mac an Tòisich BPA:
“Bidh an t-seachdain seo aig Taigh an Ròid a’ dèanamh gàirdeachas ris a’ Ghàidhlig. Ge bith an e fileantach a th’ annad no cuideigin a tha dìreach airson facal no dhà a thogail, bidh rudeigin dhut an seo, agus tha sibh làn di-beathte – ceud mìle fàilte dhuibh uile!”
Am measg thachartasan na seachdaine tha:
Diluain 28 Samhain:
- Gàidhlig 1: Togail aire mun Ghàidhlig (do luchd-obrach)
Gàidhlig am measg chànanan an t-saoghail. Carson a tha cànan cudromach. Eachdraidh na Gàidhlig, crìonadh agus ath-bheothachadh, Gàidhlig ann am Pàrlamaid na h-Alba.
Dimàirt 29 Samhain
- Gàidhlig 2: Beagan Còmhraidh (do luchd-obrach)
Abairtean feumail agus còmhradh sìmplidh le fòcas air na làraich air-loidhne Blasad Gàidhlig agus Abair Beagan. Inntrigeadh air fuaimean agus litreachadh na Gàidhlig.
Diciadain 30 Samhain
- Blasad Gàidhlig/Seisean Neo-fhoirmeil (do luchd-obrach, Buill agus luchd-obrach Bhall) 11m-2f ann an TG.24.
- Cairtean-bidhe Gàidhlig ann an Taigh-bidhe a’ Ghàrraidh agus Café Poblach na Pàrlamaid
- Coinneamh na Buidhne Tar-phàrtaidh Gàidhlig – a’ coinneachadh ann an Seòmar Comataidh 5 (1f), cuir fios air Kate Fhoirbeis BPA airson fiosrachadh (neach-cathrach na buidhne)
- Cuairt dheireannach Deasbad Gàidhlig nan Sgoiltean – 7f, Seòmar Comataidh 2, fios: Calum Iain MacLeòid, Comunn na Gàidhlig, fòn: 01851 701802, calumiain@cnag.org
- Cuirm na Buidhne Tar-phàrtaidh Gàidhlig – Lobaidh a’ Ghàrraidh (às dèidh deasbad nan sgoiltean). Calum Iain MacLeòid, Comunn na Gàidhlig, fòn: 01851 701802, calumiain@cnag.org
Diardaoin 1 Dùbhlachd
- Gàidhlig 2: Beagan Còmhraidh – do luchd-obrach/ BPA agus muinntir a’ phoball a rinn clàradh ro-làimh (gus àite a ghleidheadh, faic gu h-ìosal) – 2-3.30f.
Abairtean feumail agus còmhradh sìmplidh le fòcas air na làraich air-loidhne Blasad Gàidhlig agus Abair Beagan. Inntrigeadh air fuaimean agus litreachadh na Gàidhlig.
- Taisbeanadh sa Phrìomh Thalla a’ sealltainn sheirbheisean Gàidhlig na Pàrlamaid. Gheibh muinntir a’ phobaill fiosrachadh an seo agus bidh luchd-obrach an làthair eadar 10-2f.
Dihaoine 2 Dùbhlachd
- Turas Gàidhlig
Turas Gàidhlig agus dà-chànanach air Pàrlamaid na h-Alba do luchd-ionnsachaidh, 1f.
- Gàidhlig 3: A’ cleachdadh do chuid Gàidhlig sa Phàrlamaid (do luchd-obrach/Buill agus muinntir a’ phobaill/oileanaich msaa a rinn clàradh ro-làimh. Gus àite a ghleidheadh, faic gu h-ìosal) – 2-4f.
Cothrom do chuid Gàidhlig a chleachdadh agus a leasachadh ann an suidheachadh càirdeil, neo-fhoirmeil le taic bho luchd-obrach na Pàrlamaid aig a bheil Gàidhlig.
Ceangalan, luchd-fiosrachaidh agus inntrigeadh poblach:
Seiseanan Gàidhlig don Phoball – airson clàradh don phoball anns na seiseanan Gàidhlig air Diardaoin agus Dihaoine: Alasdair MacCaluim/Marc Mac an Fhilidh air 0131 348 5395, gaidhlig@parliament.scot
Cuir fios air agus theirig an sàs sa Phàrlamaid sa Ghàidhlig:
- Faodaidh tu litir no post-d Gàidhlig a chur do Phàrlamaid na h-Alba agus gheibh thu freagairt sa Ghàidhlig. Faodaidh tu fònadh cuideachd air an àireamh Ghàidhlig againn 0131 348 5395
- Faodaidh tu ar leantainn agus bruidhinn rinn sa Ghàidhlig air na meadhanan sòisealta. Tha sinn glè fhollaiseach air na meadhanan sòisealta sa Ghàidhlig leithid Twitter agus blog Gàidhlig.
- Tha mòran fiosrachaidh agus ghoireasan foghlaim sa Ghàidhlig ann an clò agus air-loidhne.
- Tha grunn dhuilleagan Gàidhlig air làrach-lìn na Pàrlamaid www.parlamaid-alba.org
- Bidh sinn a’ lìbhrigeadh sheiseanan Gàidhlig no dà-chànanach do sgoiltean, colaistean agus buidhnean foghlaim eile. Faic earrann foghlaim na làrach-lìn againn airson tuilleadh fiosrachaidh.
- Airson daoine aig a bheil ùidh sa Ghàidhlig no a tha ag iarraidh a h-ionnsachadh, tha Facal Gàidhlig na Seachdaine air Soundcloud gus luchd-ionnsachaidh a chuideachadh le Gàidhlig shìmplidh a thogail fhad ’s a dh’ionnsaicheas iad beagan mun Phàrlamaid.
- Faodaidh tu litir no post-d Gàidhlig a chur do na BPA agad.
- Faodaidh tu fianais sgrìobhte a thoirt do chomataidhean na Pàrlamaid sa Ghàidhlig.
- Faodaidh tu athchuingean poblach a chur a-steach sa Ghàidhlig.
Alasdair
gaidhlig@parliament.scot


text:
Cheannaich mi rocaid seachdain sa chaidh, tè bheag, seann-sgoil, dha ainm “Yankee” le Estes, mar na rocaidean beaga a chuir mi suas nuair a bha mi nam bhalach òg. Tha mi an dòchas a cur ri chèile agus a cur suas ann an Uibhist nuair a tha mi an sin an ath mhìos. Tha rocaideachd neo-dhreuchdail gu math spòrsail mar chur-seachad, agus tha mi an dòchas gun ath-bheothaich an rocaid seo an neard òg annam a-rithist.
Ged a bhios an Yankee agam cumhachdach agus a’ dol cho àrd ri mìle troighe leis an einsinn as motha, chan eil i faisg air na rocaidean a tha gan togail leis na saidheantairean rocaid neo-dhreuchdail saor-thoileach aig Copenhagen Suborbitals. ’S e buidheann neo-phrofaid a th’ annta agus tha iad ag obair gus cuideigin a chur suas gu fànas gun taic riaghaltais. Coimheadaibh air an deuchainn rocaid mu dheireadh aca. Làn-sgrios iomlan — uabhasach math!
Tha e brosnachail faicinn gu bheil cuid a’ feuchainn ri siubhail dha na speuran gun taic bho riaghaltas mòr, ach cuideachd, gun mhiann profaid aca nas motha. Gu ruige seo, tha fànas air a bhith glèidhte eadar riaghaltasan mòra agus na h-os-bheartaich. Ma shoirbhicheas le CS, bidh iad a’ fosgladh nan speuran do bhuidhnean neo-phrofaid, agus le sin, do dhaoine àbhaisteach. Tha iad glan chraicte, ach tha mi an dòchas gun tèid e leotha. Seo cruinneachadh de bharrachd dhe na deuchainnean aca:
PS. Thàinig seo an-diugh sa phost! Ù hù! Chì sibh gu bheil i air a sanasachadh gun tèid i cho àrd ri 1700 troighe. Tha sin craicte. Cha chreid mi gum faigh thu air ais i ma thèid i cho àrd ri sin. Ma dh’fhaoidte gun ceannaich mi einseannan nas lugha cuideachd, dhan chiad seòladh no dhà, mus cuir mi dhan ghealaich i. An rud as fheàrr ma deidhinn, tha i uile gu lèir sean-sgoil. Cheannaich mi tèile a chionn greis, agus bha i anns an nòs ùr, làn plastaig, agus nach do bhris mi i ga cur ri chèile. Ach an tè seo, thèid na h-itean a ghearradh a-mach a piosan fiodha-balsa agus thig i sìos le stiall fhada dhearg seach le paraisiut — dìreach mar a’ chuid a thog mi nam àrach òg. Agus seallaibh: thig i le “pocket rocket card”! Ù hù!


text:
La Gomera
'S e eilean Spàinnteach agus aon de na h-Eileanan Canàrach a tha ann an La Gomera . Tha e suidhichte anns a’ Chuan Siar.
Tha La Gomera cho farsaing ri 369,76 km² cilemeatair ceàrnagach. Anns a’ bhliadhna 2007 bha 22.259 de shluagh ann.
Tha San Sebastián de La Gomera na phrìomh-bhaile, tha riaghaltas (cabildo insular) an eilein suidhichte an seo.
Tha La Gomera na phàirt den cheàrn Santa Cruz de Tenerife. Tha sia sgìrean aige:
- Agulo
- Alajeró
- San Sebastián de la Gomera
- Hermigua
- Valle Gran Rey
- Vallehermoso
'S e Garajonay a’ bheinn as àirde air La Gomera, tha e 1.487 meatair a dh'àird. Tha e suidhichte ann am pàirc nàiseanta Garajonay. Tha a' phàirc a’ gabhail a-steach 10% den eilean agus tha e dìonta leis an UNESCO.


text:
Transport / Wedding Car Hire in Isle Of Skye
Covering
Achadh a'Choirce, Aird, An Cadha Ruadh, An Gearraidh Mòr, An Sruthan, An t-Aodann Ban, An t-Ollach, An Torran Uaine, Annishader, Arnish, Baile nan cnoc, Balachuirn, Balgown, Balmeanach, Bernisdale, Bhatairsteinn, Boraraig, Bornesketaig, Borve, Bracadale, Breabost, Breckrey, Camustianavaig, Carbost, Clachamish, Clachan, Cnot, Coillore, Colbost, Cuidrach, Cul na Creagan, Cul nan Cnoc, Digg, Druim-aoidh, Drynoch, Dùn Bheagan, Dunans, Duntulm, Ealaiseadar, Earlais, Eubost, Eyre, Feolaig, Feolaig Ard, Fernilea, Fiskavaig, Flaiseader, Flodigarry, Galtraigeall, Gearros, Geary, Gedintailor, Gillen, Gleann Dail, Glen Bernisdale, Glen Conon, Glengrasco, Glenmore, Glenuachdarach, Grealin, Greep, Griseornais, Halistra, Hallin, Harlois, Heribost, Hungladder, Husabost, Inverarish, Keistle, Kensaleyre, Kildonan, Kilmaluag, Kilvaxter, Kingsburgh, Knockbreck, Lethallt, Linicro, Lonmore, Lower Tote, Lusta, Malagar, Marishader, Merkadale, Mìolabhaig, Mugeary, Na Faingean, Orabost, Os, Oskaig, Park Bernisdale, Peighinn a' Chorrain, Peinaha, Peinmore, Penifiler, Portnalong, Portree, Ramasaig, Rhenetra, Roag, Roskhill, Satran, Sgeitheabost, Sgianaidin, Sgonnsair, Sheader, Stafainn, Stein, Suledale, Toravaig, Totaig, Totardor, Tote, Totscore, Treaslane, Trumpan, Uig, Uiginis, Uigshader, Ullinish, Upper Tote, Valtos and Vatten
Showing 0 results for Transport / Wedding Car Hire in or near to Isle Of Skye
You could also try:
Inverness or Nationally
You may also be interested in...


text:
- TIOTAL
- Dàn: "A Candidate's Candid Confession", duilleag 3 (notaichean mìneachaidh)
- EXTERNAL ID
- Z_QZP40_2915_P013
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 8932
- KEYWORDS
- taghaidhean
poilitigs
luchd-poilitigs
pàrtaidhean poilitigeach
bàrdachd
Tha na notaichean seo a' dol còmhla ri dàn a chaidh fhoillseachadh le luchd-dùbhlain Theàrlaich Fhriseil Mhic an Tòisich rè iomairt Taghaidh Coitcheann 1874 ann am Bailtean Inbhir Nis . Tha an dàn a' toirt slaic air agus a' dèanamh aoireadh air mar a dh'atharraich e bho bhith na Thòraidh gu bhith na Libearalach.
B' e toradh an taghaidh airson Bailtean Inbhir Nis (a' gabhail a-steach Inbhir Nis, Inbhir Nàrann, Farrais is A' Chananaich):
Friseal Mac an Tòisich (Libearalach neo-eisimeileach) - 1,134
Mac an Tòisich an Ràthaig Mhòir (Libearalach) - 879
Mac an Tòisich an Tuilm (Tòraidh) - 16
Fhuair na Libearalaich aig Uilleam Gladstone a' mhòr-chuid de na bhòtaichean san taghadh, ach fhuair na Tòraidhean aig Benjamin Disraeli a' mhòr-chuid ann an Taigh nan Cumantan. 'S e pàirt mòr den adhbhar gun d' fhuair iad iomadh roinn-taghaidh gun fharpais


text:
- Posts: 3
- Tapadh leibh fhuair: 1
-
-
-
-
-
-
ceist luachan a tha a 'toirt a-nuas fìor
- sylvantino
- Author Topic
- offline
- New Ball
-
Tha mi air fo-sgrìobhadh jumbo 6 mìos ach chan urrainn dhomh ach astar 1300KB / astar luchdachadh sìos a thoirt air an làrach seo ge bith dè an luchdachadh a-nuas, is e seo an aon làrach a tha mi a 'faighinn duilgheadasan. am faodadh cuideigin sùil a thoirt air na h-ìrean sin?
Mas e do thoil e Log a-steach or Cruthaich cunntas a dhol air an còmhradh.
Hello Sylvantino,
Tha mi air barrachd leudachaidh a chuir ris an fhrithealaiche againn an-diugh, feuch ris a-rithist a-nis.
Mar as àbhaist Diluain tha ceum agam aig an ionad-dàta an robh na freiceadan againn air an cumail, iarr mi barrachd leudachaidh bann, agus mar sin aig àm àrd-ìre bidh sinn fhathast a 'frithealadh luaths.
Tapadh leat
Erik
Erik - Seanalair Rianaire --còmhnaidh toilichte do chuideachadh
Mas e do thoil e Log a-steach or Cruthaich cunntas a dhol air an còmhradh.
- Gh0stRider203
-
- offline
- Moderàtor
-
- Posts: 216
- Karma: 1
- Tapadh leibh fhuair: 21
-
-
-
-
-
-
Tha mi a 'sgrìobhadh mar neach-cleachdaidh, agus chan eil mi na mhodaireatair, ach cha d' fhuair mi duilgheadas a-riamh leis na luachan a luchdachadh sìos bho Rikoooo.
Gh0stRider203
American Airways VA
Sealbhadair / Ceannard
www.facebook.com/AmericanAirwaysVA
Mas e do thoil e Log a-steach or Cruthaich cunntas a dhol air an còmhradh.
- StonewallUSMC
-
- offline
- New Ball
-
- Posts: 3
- Tapadh leibh fhuair: 1
-
-
-
-
-
-
chaidh e airson an iolair-uisge, cha do ghabh e ach 26 uairean a thìde agus dh'fhosgail e faidhle falamh, thug e 12hrs 45 mionaid dha faidhle falamh, agus an uairsin chaidh an aon neach a bha ag obair agus an uairsin bha nota leis an neach-cruthachaidh air stàladh mu dheidhinn bidh an rianaire a 'stàladh, airson soilleireachadh, mar as trice nuair a tha thu a' toirt iomradh air stàladh làitheil gus toradh a chleachdadh, cuiridh e an clàr-taice agus na prìobhaideach air neo cleachd clioc agus ruith, is e an duilgheadas a tha seo, chan eil dad sam bith aige ris an fhaidhle, feumaidh tu ruith an samhlaiche itealain MS anns a 'mhodh rianachd le briogadh deas agus an uairsin bidh an toradh air a luchdachadh. Ma thèid a dhèanamh air dhòigh eile bidh e ag adhbhrachadh grunn thubaistean no reothadh de sgrìn. Rinn mi rannsachadh, carson a bha e a-riamh na loidhne-àithne gus an rianaire a chleachdadh gus am prògram a chleachdadh. A-mach às na mìltean de chur-risan ann an dòigh phlèanaichean, is e seo an aon fhear a chrìochnaich a 'cumail smachd air mo cfg. faidhle, chaidh mi a-steach agus chunnaic mi na liostaichean ioma-fhillte. Tha cunnart ann cuideachd anns an rèiteachadh seo agus ma tha glitch ann dh'fhaodadh e tobhta a dhèanamh air prògram nan uinneagan. Ma nì thu an luchdachadh sìos, dèan lethbhreac-taice den fhaidhle cfg agad mus stàlaich thu. Tha an làrach faidhle mar sin% APPDATA% MICROSOFT / FSX. AN T-SABHAIL A THA A 'BHUIDHEACHADH AN T-SABHAIL A BHEIR AN BHÀR-CHÒR SA BHLIADHNAICHEAN AN MODEL AGUS AN T-TYPE SEO, tha an t-sruth a' dèanamh cinnteach gu bheil e comasach a bhith a 'cleachdadh a' chothroim gus a bhith a 'sìor fhàs a-steach gu sruth no a' togail air rud sam bith a tha a 'tachairt. agus a 'sgèith, ach bidh e uile ag obair a-mach. Cha bhi e air a dhearbhadh nuair a bhios tu a 'tuigsinn gu bheil a h-uile càil a dh' fheumas tu a dhèanamh cliog air an rianaire gus ruith mar rianadair, agus bling. A bharrachd air sin, bidh e doirbh a bhith a 'feuchainn ri dòigh sam bith eile a bhith a' dèiligeadh le SPECIALLY ma tha thu air 24 uair a thìde airson luchdachadh sìos falamh. Fhathast an làrach as fheàrr leis na h-innealan as fheàrr a dh 'fhalbh air gin sam bith.
Mas e do thoil e Log a-steach or Cruthaich cunntas a dhol air an còmhradh.
gud
Mas e do thoil e Log a-steach or Cruthaich cunntas a dhol air an còmhradh.
- StonewallUSMC
-
- offline
- New Ball
-
- Posts: 3
- Tapadh leibh fhuair: 1
-
-
-
-
-
-
feumaidh tu a dhol a-steach don chlàr-taice agad air an eadar-lìon agus atharraich an duilleag-dachaigh agad gu rikoooo, ma nì thu sin bidh am faidhle aig a 'bheulaibh, agus dèan cinnteach gu bheil na roghainnean agad air an eadar-lìn mura h-eil thu a' cleachdadh PPOE (feumaidh tu facal-faire a chleachdadh gus an eadar-lìon a chleachdadh) atharraich e don roghainn eile. Is e aon de na prìomh phuingean co-rèiteachaidh airson coimpiutair a bhith air a ghluasad chun an eadar-lìn tro phort ceàrr, bidh mi a 'cleachdadh eadar-lìn ionadail uaireannan agus im air a' chosta an Ear ann an sgìre meadhan an Atlantaig agus uaireannan tha e slaodach air sgàth na tha de luchdachadh a-nuas air an giullachd le luchd-frithealaidh. Cuideachd, dèan sùil air a 'ghloc agad, ma tha thu ann an coltas na SA tha thu a' feuchainn ri luchdachadh sìos nuair a bhios a h-uile duine san Roinn Eòrpa aig mullach an latha. Gabh iad aig deireadh an fheasgair an ùine. Thoir sùil air na roghainnean sin, agus ma tha thu airson an coimpiutair agad a luathachadh thairis air 200% sgrìobhaidh a-steach, ma chì mi e tinn ag innse dhut dè a nì thu.
Mas e do thoil e Log a-steach or Cruthaich cunntas a dhol air an còmhradh.
Fòram Access
- Chan fhaod: ùra a chruthachadh cuspair.
- Chan fhaod: gus freagairt.
- Chan fhaod: Cuir attachements.
- Chan fhaod: a dheasachadh teachdaireachd agad.


text:
- TIOTAL
- Postair taigh-cluiche airson an Taigh-cluiche Rìoghail, Sràid na h-Eaglaise, Inbhir Nis
- EXTERNAL ID
- Z_GB1796_1999_116_379
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 6500
- KEYWORDS
- postairean thaighean-cluich
Taigh-cluich Rìoghail
Inbhir Nis
Miss Lucy Fisher
Dealbh-camara de phostair taigh-cluiche airson an Taigh-cluiche Rìoghail ann an Inbhir Nis, a' sanasachd na deilbh 'Perfection or, the Lady of Munster'. Bha Lucy Fisher na h-aoidh shònraichte agus bha prìsean faighinn a-steach eadar trì tastain airson suidheachan sna bocsaichean agus tastan airson suidheachan san lobht-àrd
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Siorram suas siorram sìos ach chan eil sgeul air an fhacal àraidh a bha air beul a’ bhaile an t-seachdain sa chaidh. Tha Alistair Paul a’ lorg “còsagach” san dàn aoir seo. Càit an toir an seachran-seilge e?
An tòir air Còsagach
‘S iomadh sireadh
Air an tugadh iomradh
A ghabhadh os làimh
Le draoidhean is naoimh
Is iomraiteach buaidh
Ar gaisgich is curaidhean
Ach is suarach an seanchas
An coimeas ri tòir a’ chòsagaich
Bu treun iad An Fhèinne
Ann an dùbhlan is dòrainn
B’ eòlach iad air buinnig
Ann an strì agus còmhrag
Is iomadh mìorbhail a ghlac an sùil
’s iad nan triall thar tìr is sàile
Ach chan fhacas leoth’ am fear thar càich
Cha d’ fhuair iad greim air còsagach
Cha bu ghann i an lèirsinn
A nochd na Gàidheil thar nan linn
Bu phailt nam measg fàidhean
Aig gach uile treubh taibhsearan
Fhuaras soillearachadh le manaich
Ann an iomadh ceàrn uaigneach
Ach ann am bruadar no breislich
Cha do dh’fhoillsicheadh dhaibh Còsagach
Tha is liut aig na Gàidheil
Airson miotas agus ùr-sgeul
Naidheachdan tha annasach
Mu chreutairean òs-nadarrach
Cruth-chaochladair is tàcharan
Gach annas air an cuirear faclan
Ach an cualar sgeul cho anabarrach
Ris an fhear chaidh innse mu chòsagach?
Mas tusa an gaisgeach againn
A thèid an tòir air cùis ar n-èiginne
Feuch am bi thu uidheamaichte
Slapagan air do chasan suidhichte
Todaidh blàth nad do làimh
Ri taobh teine dreòsaich.
Mas ann aig fois thu ’s tu nad shìneadh
Thig còsagach thugad gun sireadh


text:
- TIOTAL
- An t-Eilean Sgitheanach bho Chaol Loch Aillse
- EXTERNAL ID
- HCD00715
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1940an; 1950an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12425
- KEYWORDS
- An t-Eilen Sgitheanach
An Cuiltheann
eileanan
Tha an sealladh seo den Eilean Sgitheanach bho thuath air Caol Loch Aillse air rathad a' Phuic air aon den fheadhainn a b' fheàrr le Mac a' Phearsain. Thog e iomadh dealbh den Eilean Sgitheanach bho thìr-mòr. Chithear mullaichean cruinne sònraichte a' Chuilthinn Dheirg air an làimh dheis
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Cunntas de na thachair an dèidh fuadach Bhrùra
- EXTERNAL ID
- Z_QZP40_258_101
- ÀITE
- Brùra
- SGÌRE
- Cill Donnan, Loth agus Clìn
- SIORRACHD/PARRAIST
- CATAIBH: Clìn
- LINN
- 1820an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 8918
- KEYWORDS
- fuadaichean
Brùra
gual
a' mèinneadh
fearann
taighean
Duilleag a thàinig o 'A Summer Ramble in the North Highlands' le Alasdair Suthurlanach. Tha an sgrìobhadair a' toirt iomradh air cuairtgu Brùra, baile beag air cladach Chataibh. Tha a' chiad duilleag a' dèiligeadh ri meadhan Bhrùra agus a' toirt tuairisgeul air na taighean, le mullaich air an crèadh-leacadh, agus mèinneadh a' ghuail a tha a' Bean-uasal Stafford a' pàigheadh air a shon. Cho fad 's a tha an t-ùghdar a' faicinn, tha rud sam bith air a bheil feum air a dhèanamh airson nan daoine. Tha an dàrna duilleag a' toirt cunntas air sgìre air falbh o mheadhan Bhrùra far an deach na daoine fhuadach. Tha e ag innse gu bheil na taighean air an dubhadh le teine agus gun mhullaichean le àirneis air fhàgail na laighe ri an taobh. Tha e ag aithris mar a tha an t-àite a' faireachdainn falamh, fàsail agus tha e ag ràdh 'tha e do-dhèanta do choigreach, le sealladh mar seo roimhe, inntinn a chumail gu tur saor o chlaon-bhàigh.'


text:
Naidheachdan as ùire mun a' Mhadadh-Allaidh
A-rèir coltais, tha Romeo a' gabhail ri buidheann de mhadaidhean-allaidh a th' air gluasad a-steach dhan sgìre seo. Fear as aithne dhomh, thuirt e gun fhaca e e a' gabhail ri madadh-allaidh boireann gorm. Thuirt e cuideachd gun do thachair e ri tòrr mòr làraichean madadh-allaidh. Bithear a' cluinntinn feadhainn aca a' seinn cuideachd ged nach chuala mise ach Romeo fhèin. Comhlaire an latha 's e sùil as ghèire a chumail air a' chù agad. Chan eil a' bhuidheann ùr seo buailteach a bhith cho fialaich sa tha Romeo air a bhith.
An-diugh bha mi a-mach air cuairt sgith, bha an sneachd caran bog feumaidh mi ràdh, 's chunnaic mi Romeo 's e a' cur dragh air buidhean de luchd-coiseachd. Rachadh e nam measg a' feuchainn ri cluich ris na coin. Bha duine ann ris an can mise "The wolf wisperer." Tha e an comhnaidh a-mach leis a' mhadadh-allaidh fiù as t-samhradh nuair a bhios am madadh-allaidh sa mhòr chuid à sealladh. Co-dhiù, nochd e as a' choille airson còir a thoirt dhaibh 's a chumail air falbh bhuamhpa:
Aig amannan, bhiodh am madadh-allaidh coiseachd ri thaobh mar gur e cù a bh' ann.
An e eucearraich a th' annam neo an do dh' fhulaing mi Geur-leanmhain an Rialtais?
Chaidh mi pheinneasachadh o chionn corra seachdainnean air sgàth gun do leig mi an cù agam ma sgaoil 's am madadh-allaidh faisg air làimh. Bha mi air cuairt sgith 's tha am madadh-allaidh a' leanntain gu dlùth buidheann eile. Bha coin aca. Stad mi 's thog mi corra dealbhan 's bhideo de na bha tachairt. Mus do thuig mi dè bha tachairt, dhlùthaich a' bhuidheann ro fhaisg orm 's thòisich an cù agamsa a chluich leis na coin acasan 's thòisich am madadh-allaidh a chluich leotha, buidhean de còig coin a' cluich gu garbh air an deidh. Mus d' fhuair an cù agam air ais, bha seòrsa de phoileasman bho Choille Nàiseanta air nochdadh 's a' sgrìobhadh tiocaidean dhuinn. $50.
An toiseach, cha robh beachd taobh seachd taobh agam mun a' chùis ach gabh cuid de na co-obraichean agam feirg nuair a dh' innse mi dhaibh 's mar chnuasaich mi air, dh' fhàs mi mi-chinnteach mu dheidhinn. Dà latha as deidh sin, bha mi a-mach air an deidh, air an loch, 's chunnaic mi an dearbh poileasman a-rithist, na sheasamh aig bruaich an locha 's prosbaig aige gu a shùilean a' coimhead air a h-uile nì a bha tachairt air an loch. Ghabh mi feirg an nuair sin. Smaoinich, a dhuine, tha bhod agad nad làimh a' deanamh uisge 's faodaidh tu bhith fo phrosbaig amadain an riaghaltais!
Bho sin a-mach 's Mo Naiseach Beag (my little nazi) a bh' agam ris.
Co-dhiù, corra làithean as deidh sin, chaidh mi a-mach air cuairt sgith a-rithist. 'S e latha breagha a bh' ann. Grianach ach le ceò ìosal ann an siud 's an seo. Chaidh mi a-steach dhan phìos de sgoth cheathaich a bh' air a soilleachadh leis a' grèin agus cò as nochd as a' cheathaich mar thaibhs ann an seann sgeul Jack London ach mo Naiseach Beag 's gunna aige crochte air a chrios. Dè a rinn mi ach dealbh a thogail dheth:


text:
- TIOTAL
- Taigh-òsta an Stèisein, Caol Loch Aillse
- EXTERNAL ID
- HCD00659
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12371
- KEYWORDS
- taigh-òsta
Caol Loch Aillse
Taigh-òsta Loch Aillse
aiseag
laimhrig
Bha an laimhrig ri aghaidh na deilbh air a cleachdadh airson bàtaichean-aiseig beaga a bha a' dol gu Caol Àcain san Eilean Sgitheanach, is gu Gleann Eilg. Tha aiseag air a bhith ann an Caol Loch Aillse on t-17mh linn, ach b'ann ann an 1897, nuair a chaidh an rèile a leudachadh, a chaidh an trafaig a bha ga chleachdadh am meud gu mòr. Tha Taigh-òsta an Stèisein air fàs thar nam bliadhnaichean cuideachd, ag atharrachadh ainm gu Taigh-òsta Loch Aillse. 'S ann le LMS - London Midland Scottish Railway Company a bha an rathad is an laimhrig
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Bràiste sligeanach
- EXTERNAL ID
- QZP40_2471_P554
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31615
- KEYWORDS
- bràistean
seudan
maise
sgeadachadh
Chaidh am bràiste umha seo, air chumadh bòbhla, a lorg ann an Ìle. Bha e 'air a shnaidheadh agus air a sgeadachadh le gràbhaladh maiseach'. Bha e ceithir òirlich a dh' fhaid agus 3 òirlich a leud agus òirleach agus cairteal a dh'àirde.
Chaidh an dealbh seo a thoirt à 'Proceedings of the Society of Antiquaries of Scotland, Iris.10'


text:
1920
'S e bliadhna-leum a bha ann an 1920 (MCMXX).
Tachartasan[deasaich | deasaich an tùs]
- Bhuannaich Knut Hamsun an Duais Nobel ann an Litreachas.
Breithean[deasaich | deasaich an tùs]
- 9 am Faoilleach - Clive Dunn, actair à Sasainn.
- 20 am Faoilleach - Bertram Schmiterlöw, ann an Karlskrona. Neach-ealain às An t-Suain.
- 11 am Màrt - Nicolaas Bloembergen, ann an Dordrecht. Eòlaiche-fiosaig às Na Tìrean Ìsle.
- 1 an Giblean - Toshiro Mifune, ann an Qingdao. Actair às An t-Seapan.
- 13 an Giblean - Liam Mac Cosgair, ann am Baile Átha Cliath. Neach-poileataigs à Èirinn.
- 27 an Giblean - Edwin Morgan, ann an Glaschu. Bàrd à Alba.
- 10 an Cèitean - Bert Weedon, ann an Lunnainn. Ceòladair à Sasainn.
- 18 an Cèitean - Karol Józef Wojtyła, ann am Wadowice. Pàpa às A' Phòlainn.
- 29 an Cèitean - John Harsanyi, ann am Budapest. Eaconamaiche às An Ungair.
- 14 an t-Sultain - Lawrence Klein, ann an Omaha. Eaconamaiche às na Stàitean Aonaichte.
- 29 an t-Sultain - Peter D. Mitchell, ann am Micham. Ceimigear à Sasainn.
- 5 an t-Samhain - Douglass North, ann an Cambridge (Massachusetts). Eaconamaiche às na Stàitean Aonaichte.
- 6 an Dùbhlachd - George Porter, ann an Stainforth. Ceimigear às na Stàitean Aonaichte.
Bàsan[deasaich | deasaich an tùs]
- 13 am Màrt - Charles Lapworth, clach-eòlaiche Sasannach
- 19 an Lùnasdal - Eduard Frankfort, ann an Laren. Peantair às Na Tìrean Ìsle.
- 22 an Lùnasdal - Anders Zorn, ann am Mora. Fear-ealaine às An t-Suain.
- 16 an Lùnastal - Norman Lockyer, neach-saidheans, reuladair agus deasaiche à Sasainn.


text:
Friday, 15 March 2013
Isn't Gaelic signage simply wonderful? - revisited
Bha Gilleasbuig còir a-mach air chuairt bho chionn ghoirid:
Cha chan Gilleasbuig càil ...
Cha leag soidhnichean Gàidhlig a leas a bhith
grod; tha feadhainn math, coimhead an te-sa:
Co-dhùnadh 'illeasbuig: Ma's ceòl feadaireachd, tha gu leòr
dheth nur soidhnichean, an fheadhainn dhiubh (agus sin a' chuid as mò)
nach eil a' tighinn bho na daoine. Crioch an t-searmoin.
Coming soon: Fèisism!
@GilleAotrom
Subscribe to: Post Comments (Atom)


text:
Obair a' tòiseachadh air Drochaid Cheasaig
Tha dùil ri maill mhòir air an A9 tarsainn Chaolas Inbhir Nis Diluain, 's obair air tòiseachadh air Drochaid Cheasaig.
Tha an t-slighe gu tuath dùinte, agus thathas a' moladh do dhaoine a tha ga chleachdadh gach madainn còmhdhail phoblach a chleachdadh neo fiù 's obrachadh bhon taigh, ann an oidhirp trioblaidhean mòra còmhdhail a sheachnadh.
'S e an leasachadh, a chosgas £18m, a' chiad obair de a seòrsa bho chaidh an drochaid a thogail bho chionn 30 bliadhna.
Bidh na mìltean dhaoine a' cleachdadh na drochaid gach là, agus glè thric bidh maill mhòr air dràibhearan aig na h-amannan as trainge den là.
A-nis tha luchd-einnsiniridh a' toirt rabhaidh, mur a cleachd daoine dòighean còmhdhail eile, gum faodadh dàil trì chairteal na h-uaireach a bhith air dràibhearan.
Tha eòlaichean a' tomhais ge-tà, ma chuireas aon duine anns gach còignear a tha a' dol air ais 's air adhart air an drochaid gach là cùl ris a' chàr aca nach bi càil a bharrachd màille air dràibhearan na an àbhaist.
Tha dùil gun lean an obair mu cheithir mìosan.
Tòisichidh obair air an t-slighe gu deas mun àm seo an ath-bhliadhna.


text:
- TIOTAL
- Tubaist làraidh, Caol Loch Aillse
- EXTERNAL ID
- HCD00327
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1950an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12051
- KEYWORDS
- làraidh
tubaist
rolair-rathaid smùide
cladach
cidhe
Caol Loch Aillse
Chithear làraidh ga faighinn le cuideachadh rolair-rathaid smùide bhon chladach faisg air a' chidhe ann an Caol Loch Aillse. Is e seo aon ann an sreath dhealbhan a thog Donnchadh Mac a' Phearsain den obair a tha air beagan ùidh a chruthachadh am measg muinntir an àite. Bha a' bhùth-leighis aige faisg air a' chidhe far an robh am bàt'-aiseig a' dol a-null don Eilean Sgitheanach, agus bhiodh deagh shuidheachadh aige airson dealbhan a thogail den tubaist seo
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- LMS 4-4-0T air trèana a' dèanamh deiseil gus Liabost fhàgail, 1936
- EXTERNAL ID
- PC_HRS_STATIONS_001_1056
- ÀITE
- Liabost
- SGÌRE
- Gallaibh a Deas
- SIORRACHD/PARRAIST
- GALLAIBH: Latharan
- DEIT
- 1936
- LINN
- 1930an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27743
- KEYWORDS
- stèiseanan rèile
locomotaibhean
Tha an dealbh camara seo a' sealltainn LMS 4-4-0T air trèana a' dèanamh deiseil gus Liabost fhàgail ann an 1936.
Dh'fhosgail Stèisean Liaboist mar phàirt de Rèile Inbhir Ùige agus Liaboist air 1 An t-Iuchar 1903. Ruith na trèanaichean mu dheireadh sa Ghiblean 1944 mus deach an loidhne, agus a h-uile stèisean a bh' oirre, a dhùnadh gu h-oifigeil ann an 1951. Aig an àm a chaidh seo a sgrìobhadh (2011) tha togalach an stèisein air a chleachdadh mar thaigh cluba dha Cluba Goilf Liaboist.


text:
Gaidhlig Ìre 4
Cinn-latha: 05/08/19 - 09/08/19
Cosgais: £260 (£180 do dh'oileanaich)
Maoineachadh ILA ri fhaighinn: Chan eil
Clàraich an-dràsta!
Bidh an cùrsa seo freagarrach do luchd-ionnsachaidh aig a bheil tuigse air a’ chànain aig ìre eadar-mheadhanach ìosal is comas còmhradh nas mionaidiche a chumail le bhith a’ cleachdadh structairean bunaiteach cuideachd. San ìre seo, thèid leudachadh air an eòlas air an tràth teachdail den ghnìomhair ‘bith’ agus na structairean ùra a chaidh ainmeachadh ann an Gàidhlig Ìre 3. Gheibhear beagan ionnsachadh air structairean ginideach, an tràth caithte den ghnìomhair ‘bith’ agus structairean a tha a’ mìneachadh choimeas. Mar phàirt den chùrsa, gheibhear eòlas air gràmar, gheibhear cothroman sgilean labhairt a chleachdadh, is gheibhear cothrom dòighean cànain ùra is briathrachas ùr ionnsachadh.
Gheibh thu barrachd fiosrachaidh mun ìre an seo.
Tuairmse Ìre Cùrsa & Co-ionannachd de Ìre SCQF
An Cùrsa Inntrigidh Earrann 2 (8-9)
SCQF 5 SQA Ìre Choitcheann: Creideis


text:
Luchd-obrach nas òige a dhìth
Thàinig rabhadh bho Bhòrd Slàinte nan Eilean Siar gur dòcha gum bi e duilich dhaibh pìosan den t-seirbheis a chumail a' dol anns an àm ri teachd leis gu bheil uimhir den luchd-obrach aca suas ann am bliadhnaichean.
Aig coinneimh den Bhòrd Diciadain, thuirt an t-Àrd-Oifigear, Gòrdan MacSheumais, gum feum iad barrachd luchd-obrach òg a thàladh chun na seirbheis - gu h-àraidh gu dreuchdan meidigeach.
Tha grunn mhath de luchd-obrach a' Bhùird an dùil an dreuchdan a leigeil dhiubh anns na deich bliadhna a tha romhainn.
Thuirt e gu bheil e na chuideachadh gu bheil cuid de nursaichean airson cumail a' dol nas fhaide, ach gu bheil iad mothachail cho beag de dhaoine òga a tha a' tighinn a-steach dhan t-seirbheis.
Thuirt e nach ann a-mhàin dhan Bhòrd Shlàinte a tha seo na dhùbhlan ach gu bheil e na chomharra air mar a tha sluagh nan Eilean Siar air fad a' fàs nas sine.
Dh'fhaodadh gur e aois an t-sluaigh, thuirt e, an dùbhlan às motha a tha ron sgìre.
"Feumaidh sinn àrdachadh a thoirt air an àireamh dhaoine - aig aois obrach - a thig a dh'obair anns na h-Eileanan Siar agus a dh'fhuiricheas an seo," thuirt e.


text:
- TIOTAL
- Acadamaidh Rìoghail Inbhir Nis: Companaidh nan Girl Guides, 1931
- EXTERNAL ID
- PC_ROYALACADEMY2_021
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1931
- LINN
- 1930an
- NEACH-FIOSRACHAIDH
- Robert Preece
- AITHNEACHADH MAOINE
- 29908
- KEYWORDS
- guides, guiding
èididhean
buidhnean
Seo dealbh de cheannardan Patrol nan Girl Guides ann an seisean 1931-32. Chithear: sreath cùil:
Sìne Dobbie (Tawny Owl), Ceannard Patrol J. Burnett, B. Ghrannd (Tawny Owl), Ceannard Patrol E. Mowat. Sreath aghaidh: M. Petrie, S. Ross, C. NicLeòid, J. Mac a' Phearsain.
Bha Company Girl Guides, 3mh Companaidh Inbhir Nis, gnìomhach ann an Acadamaidh Rìoghail Inbhir Nis eadar mu 1923 agus tòiseach nan 1940an. Aig an tòiseach, b' e A' Bh-Uas Màiri Roy (Cruinn-eòlas) an Caiptean. Eadar 1927 agus 1932, b' e A' Bh-Uas Jessie Hall (ealain) am Fo-cheannard. Chaidh campa samhraidh nan Guide a chumail ann an Ros Maircnidh san Eilean Dubh, agus ann jan 1929, chaidh an campa a chumail ann an Loch Meikle ann n Gleann Urchadain.
Chaidh feachd Brownies a stèidheachadh ann an 1929 ach chan e coltach gun do mhair e fada. Às dèidh greis às aonais Caiptein, chaidh a' Chompanaidh Guides a stiùireadh bho dheireadh 1936 leis a' Bh-Uas Marshall le taic bhon Bh-Uas Ola Chaimbeul (gu samhradh 1938) agus leis a' Bh-Uas Chrissie NicFhearghais (bhon Fhoghar 1938).
Chaidh Dathan ùra a thoirt don Chompanaidh anns a' Ghearran 1939. Chithear na seann Dathan ann an dealbh a chaidh a thogail den Chompanaidh Guides air fad ann an 1927. Ann an 1937 chaidh tè de nighean na h-Acadamaidh, an Ceannard Patrol Chrissie NicFhearghais, a thaghadh gus Siorrachd Inbhir Nis a riochdachadh aig Crùnadh Sheòrais VI, agus chaidh tè eile a thaghadh airson a dhol gu Campa Eadar-nàiseanta nan Guides ann am Blàr Athall ann an Siorrachd Pheairt. Chaidh treas Guide (dh'fhaodte nach robh i à companaidh na h-Acadamaidh) gu Campa Eadar-nàiseanta san Ungair san Iuchar 1939 agus thill i dhachaidh dìreach seachdainean mus do thòisich an Dara Cogadh. Tha aithris air na tachartasan seo ann an iris na sgoile


text:
- TIOTAL
- Bàgh Ùige, An t-Eilean Sgitheanach, ann an 1896
- EXTERNAL ID
- HCD_CARD_009
- ÀITE
- Ùige
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Snìothasort
- DEIT
- 1896
- LINN
- 1890an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12835
- KEYWORDS
- taigh-dubh
togalaichean
togail
ailtireachd
Cairt-phuist de dh'Ùige, baile croitearachd agus port iasgaich ann an ceann an iar-thuath an Eilein Sgitheanaich a chaidh a thogail ann an 1896. Thug George Washington Wilson (1823-93), a bha na dhealbhadair-camara ainmeil an tuairisgeul seo air a' bhaile, ag ràdh gun robh "bàgh brèagha ann, a tha a' laighe mar chrudh-eich, le bann de chladach donn is de phàircean air an àiteach, agus barraid beinne sa chùl-raon". (eadar-theangaichte)
Chithear grunnan thaighean croite ri aghaidh an deilbh, iad uile a' sealltainn feartan a tha àbhaisteach airson an t-seòrsa àite-còmhnaidh seo. Tha ballachan nam bothan le oiseanan cruinn, gus a' ghaoth a leigeil seachad agus tha an tughadh air a dhèanamh seasgair le ròpan le clachan gan cumail sìos, a chithear ri oirean mullaichean nam bothan air fad.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Teàrlach Ceanadach ga chuimhneachadh
Chaidh luaidh a dhèanamh air Teàrlach Ceanadach aig seirbheis aig Oilthigh Ghlaschu oidhche Dhiardaoin.
Bha Mghr Ceanadach, a bhàsaich aig toiseach na mìos, na oileanach aig an oilthigh agus na reachdadair air fhad 's a bha e na bhall-pàrlamaid.
Chruinnich mu 600 duine aig an t-seirbheis - eadar luchd-poileataigs, caraidean agus feadhainn a chuir eòlas air na bheatha-obrach.
Chuir Mghr Ceanadach seachad 32 na bhall-pàrlamaid airson Rois, an Eilein Sgitheanaich agus Loch Abair, agus còrr is sia bliadhna na Cheannard air na Lib Deamaich.
Chaill e an roinn aige - Ros, an t-Eilean Sgitheanach agus Loch Abar - anns an taghadh air a' mhìos a chaidh.
'S e ruith-fala a thug bàs dha, air adhbharachadh le deoch-làidir.
Moladh mòr
Thuirt am Morair Uallas, a bha uair na Cheannard air na Lib Deamaich ann an Alba, nach cual' e Mgr Ceanadach a-riamh a' càineadh duine ris nach robh e ag aontachadh - nach do sheall e droch rùn sam bith dhaibh.
Bhiodh poileataigs ann an Alba na b' fhallaine an-diugh, thuirt e, nam biodh barrachd ann dha leithid.
Thuirt an t-Ollamh Anton Muscatelli, a tha na Phrionnsabal agus na Iar-Sheansalair air Oilthigh Ghlaschu, gu robh "ceartas sòisealta" dlùth dha chridhe, agus gu robh meas mòr aige air foghlam.
Thuirt Brian McBride, a bha na charaid dha Mgr Ceanadach fad a bheatha, nach robh e an dùil gum faiceadh daoine a shamhail a-rithist.
Dh'fhàg e an saoghal seo, thuirt e, "gun nàmhaid sam bith".


text:
- TIOTAL
- Coidse 4-cuibhleach, 5-seòmrach, 3s clas (àir. 145)
- EXTERNAL ID
- GB1796_RAILWAYSLIDES_987_168_36
- ÀITE
- neo-aithnichte
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11704
- KEYWORDS
- rathaidean-iarainn
treanaichean
còmhdhail
Anns an deilbh seo, chithear coidse 145 aig Rathad-iarainn na Gàidhealtachd.
Is e coidse 3s Clas ceithir-cuibhleach le 5 seòmraichean a tha seo.
Bho 1897 is e coidsichean le bogaidhean as motha a chleachd Rathad-iarainn na Gàidhealtachd airson seirbheisean prìomh-loidhne. Ach rinn iad coidsichean sia-cuibhleach suas ri 1908.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Highland Photographic Archive


text:
Tha Pàrlamaid na h-Alba airson a bhith cho so-ruigsinneach sa ghabhas dhan a h-uile duine ann an Alba agus airson 's gun gabh muinntir na h-Alba pàirt san obair aice.
Tha fiosrachadh air làrach-lìn Pàrlamaid na h-Alba ann an roghainn de chànanan airson an dà chuid daoine a tha a' fuireach ann an Alba agus airson daoine a tha a' tadhal air Alba.
Tha cleachdadh nan cànanan ann am Pàrlamaid na h-Alba air a stìureadh le Poileasaidh Cànain Buidheann Chorporra Pàrlamaid na h-Alba (63.2KB pdf)
Tha Pàrlamaid na h-Alba airson a bhith cho so-ruigsinneach sa ghabhas dhan a h-uile duine ann an Alba agus airson 's gun gabh muinntir na h-Alba pàirt san obair aice.
Tha am plana a’ mìneachadh mar a chleachdas Buidheann Chorporra Pàrlamaid na h-Alba a’ Ghàidhlig na seirbheisean, mar a chuireas i cleachdadh na Gàidhlig air chomas ann an conaltradh agus mar a bhios i ag ag àrdachadh is a leasachadh na Gàidhlig.


text:
4/20/2018
Glòr-shùileach
Bha Suki glòr-shùileach, mar a chithear san dealbh a rinneadh lem mhac aig aois a deich, .i. walled-eyed sa Bheurla ‒ san t-seagh seo, an dàrna brìgh aig an OED: ‘having one or both eyes of an excessively light colour, so that the iris is hardly distinguishable from the white ... having eyes of a different colour, having eyes or an eye streaked or partcoloured ... having a divergent squint which exposes an excessive proportion of the white of the eye’. Sna faclairean Gàidhig, gheibhear sùil-leusach, geal-shùileach, sgiath-shùileach, glòr-shùileach, glòir-fhionn, glòirionn agus toiche leis a’ bhrìgh ‘wall-eyed’. Gabhaidh sùil-leusach tuigsinn agus leus ‘solas’ ag amas air gilead no bàinead na sùla; an dearbh rud aig geal-shùileach. Tha sgiath-shùileach a’ toirt air duine smaoineachadh air ‘wall-eyed with astonishment’, .i. balg- no clach-shùileach agus sgiath ag amas air cruinnead na sùla. ’S ann a tha GA glòr ‒ à SG glór ‘fìorghlan, soilleir, deàlrach’ ‒ ag amas air bàinead na sùla mar an ceudna (coim. GE glór-shúileach). Saoilear gum math dh’fhaodte gur h-e cruth nas tràithe aig glúair (coim. Dwelly gluair) a th’ ann an glór (DIL). ’S e riochd teasgaichte (geàrrte) a th’ ann glòirionn à glòir-fhionn agus brìgh a’ bhuadhair glòr air a dùblachadh leis a’ bhuadhair fionn ‘geal, bàn’. Is dòcha gur h-e mearachd air toichd a th’ ann an toiche (Shaw 1780, nach cleachd stràcan), .i. tòichd ‒ coim. tòc no tòchd ‘at; atadh’; Dwelly tòc ‘galar nan sùilean, gu seach àraidh ann an caoraich’; Uibhist a Deas tòchd ‘galar ann an sùilean cruidh’ (An t-Athair Ailean MacDhòmhnaill); cuideachd, Dwelly ‘pink eye in horses [.i. conjunctivitis]’ ‒ ag amas air a’ bhrìgh ‘cruinn, air atadh, air brùchdadh’, mar a bhios sgiath.Chan eil dàimh aig a’ bhuadhair glòr ri glòr f. ‘cainnt’ no ri glòir b. ‘greadhnachas’. (Gidheadh, tha glòr f. air tuiteam còmhla ri glòir b. cuideachd san Nuadh-Ghàidhlig.)
4/02/2018
‘Am Plana Cànain Nàiseanta Gàidhlig 2018‒2023’
Is iongantach nach b' ann air an riochd Bheurla ‒ The National Gaelic Language Plan 2018‒2023 ‒ a chaidh an t-ainm a th' air treas plana cànain Bhòrd na Gàidhlig a stèidheachadh, gu ìre co-dhiù ‒ bloigh beurlachais.
Is e dùblachadh a bhiodh anns an abairt plana cànain Gàidhlig, agus an t-ainmear ginideach cànain na bhuadhair càileach a’ comharradh plana, agus an t-ainmear ginideach Gàidhlig na bhuadhair càileach a’ comharradh plana cànain; cha bhiodh feum ri cànain.
Nam b’ e plana Gàidhlig tiotal a' phlana, ge-tà, cha robh cinnt an ann ag innse gum b' ann tro mheadhan na Gàidhlig a bha am plana air neo gum b' ann mu chànan na Gàidhlig fhèin a bha e gu bhith. B’ fheàrr an riochd plana na Gàidhlig gus a bhith a’ soilleireachadh gum b' ann mun chànan fhèin a bha e.
A thaobh a bhith a’ sònrachadh gum b’ ann air plana nàiseanta a bhathas a’ bruidhinn, bhiodh an co-rèir plana na Gàidhlig nàiseanta a’ cantainn gum b' e plana mu dheidhinn Gàidhlig 'nàiseanta' a bh’ ann seach, mar eisimpleir, mu dheidhinn Gàidhlig 'ionadail'. Cha ruigeamaid a leas ach plana nàiseanta na Gàidhlig a ràdh ‒ agus am buadhair càileach nàiseanta a’ comharradh plana a-mhàin ‒ gus a bhith a’ sealltainn gum b' e plana mu chànan na Gàidhlig airson an nàisein air fad a bha san amharc.
Ge be dè a dh’adhbharaich an t-atharrachadh bho chionn ciad phlana Bhòrd na Gàidhlig ‒ air an robh Plana Nàiseanta na Gàidhlig 2007‒2012 mar ainm ‒ is ann air co-rèir na Gàidhlig a thàinig an dà latha.
Is e dùblachadh a bhiodh anns an abairt plana cànain Gàidhlig, agus an t-ainmear ginideach cànain na bhuadhair càileach a’ comharradh plana, agus an t-ainmear ginideach Gàidhlig na bhuadhair càileach a’ comharradh plana cànain; cha bhiodh feum ri cànain.
Nam b’ e plana Gàidhlig tiotal a' phlana, ge-tà, cha robh cinnt an ann ag innse gum b' ann tro mheadhan na Gàidhlig a bha am plana air neo gum b' ann mu chànan na Gàidhlig fhèin a bha e gu bhith. B’ fheàrr an riochd plana na Gàidhlig gus a bhith a’ soilleireachadh gum b' ann mun chànan fhèin a bha e.
A thaobh a bhith a’ sònrachadh gum b’ ann air plana nàiseanta a bhathas a’ bruidhinn, bhiodh an co-rèir plana na Gàidhlig nàiseanta a’ cantainn gum b' e plana mu dheidhinn Gàidhlig 'nàiseanta' a bh’ ann seach, mar eisimpleir, mu dheidhinn Gàidhlig 'ionadail'. Cha ruigeamaid a leas ach plana nàiseanta na Gàidhlig a ràdh ‒ agus am buadhair càileach nàiseanta a’ comharradh plana a-mhàin ‒ gus a bhith a’ sealltainn gum b' e plana mu chànan na Gàidhlig airson an nàisein air fad a bha san amharc.
Ge be dè a dh’adhbharaich an t-atharrachadh bho chionn ciad phlana Bhòrd na Gàidhlig ‒ air an robh Plana Nàiseanta na Gàidhlig 2007‒2012 mar ainm ‒ is ann air co-rèir na Gàidhlig a thàinig an dà latha.
3/30/2018
Cha mhòr nach ...
Air uairean, cleachdar àicheadh dùbailte a chuireas sìneadh air an rosgrann sam bi e a’ nochdadh, ged as i ciall dhearbhte a th’ aig an dà àicheadh le chèile, m.e. cha mhòr nach do reic sinn gach tè an-diugh ‘reic sinn an ìre mhath gach tè an-diugh’. An seo, gheibhear cha(n), .i. riochd neo-eisimeileach làthaireach àicheil a’ ghnìomhair IS + am buadhair mòr + nach, .i. riochd àicheil an naisgeir gun. Tuilleadh eisimpleirean: cha mhòr nach do thuit mi, bha an rathad cho sleamhainn; cha mhòr nach deach am bàta fodha, bha na bha siud de dh’uisge air tighinn air bòrd; cha mhòr nach deach a chur à cochall a chridhe, bha am brag cho àrd. Is ionann ann am brìgh cha mhòr nach agus is beag gun.
Geàrr-Ghràmar na Gàidhlig, d. 292, §319 (i).
Geàrr-Ghràmar na Gàidhlig, d. 292, §319 (i).
3/21/2018
iolair(e)
’S ann à SG irar fir., a chaidh na ilar agus na connragan air an dì-choslachadh, a tha GA iolair boir. B’ e iolair an cruth àbhaisteach, mar a chithear aig Mac Mhaighstir Alasdair 1741, Shaw 1780, Armstrong 1825, Highland Society Dictionary 1828, Dwelly 1901–11, ged a gheibhear an cruth iolaire an-diugh cuideachd, m.e. ann an ainm an leabhair Call na h-Iolaire le Tormod Calum Dòmhnallach agus ann an tiotal an òrain ‘Raoir Reubadh an Iolaire’ le Murchadh MacPhàrlain. Lorgar fiolair(e) cuideachd, le f ro-leasaichte; coim. GA feagal < eagal < SG ecal.
Is math dh’fhaodte gur h-ann fo bhuaidh a riochd ghinidich a thàrmaich an cruth iolaire, agus am facal a’ buntainn do Rang II boireann nan ainmearan an-diugh (coim. làmh, gin. sg. làimhe), ged a gheibhear gin. sg. iolarach air uairean, agus dùnadh connragach aige (coim. Rang V (a) cathair, gin. sg. cathrach). Ach chan eil cinnt carson a chaidh SG ilar fir. na ainmear boireann san Nua-Ghàidhlig – tha iolar fireann fhathast an Gàidhlig na h-Èireann.
Cha d’ fhuaradh lorg air coltas fireann air an fhacal iolair ann an Gàidhlig na h-Albann ach anns a’ chunntas a rinn Máirtín Ó Murchú air Gàidhlig Pheairt an Ear: iolair mór, an iolair; ach chan fhaodar cus earbsa a chur ann an iolair mòr, air a bheil coltas fireann, agus an iolair, air a bheil coltas boireann, ri thaobh.
Gheibhear An t-Iolaire Mòr aig ScotlandsPlaces, ach ’s e mearachd tras-sgrìobhaidh a tha sin agus An t-Ionaire Mòr an dà chuid ann an Leabhar nan Ainmean agus air a’ chiad mhap shia-òirlich aig an OS. ’S e ainm aibhne a th’ anns An t-Ionaire Mòr (NF 8136), a ruitheas seachad air Rudh’ an Ionair (sic) gu Loch Druidibeag. A rèir cruth bun na h-aibhne, is iongantach mana h-e ‘pit’ as ciall do dh’ionair(e) an seo (Dwelly, ‘pudenda’); coim. ainmean a leithid Gobhal na Caillich ann am Borghaston ann an Leòdhas (NB 1842). Tha Creag na h-Iolaire aig NF 9465.
Tha iolairin ‘isean iolaire’ aig Forbes na Gaelic Names of Beasts 7c, aig a bheil an t-aon dùnadh meanbhach ’s a gheibhear ann an cailin ‘caileag’ (Geàrr-Ghràmar na Gàidhlig, d. 124, §93 (iv)).
Subscribe to: Posts (Atom)


text:
- TIOTAL
- Mòine - pàirt 1
- EXTERNAL ID
- PC_SEANCHAS_ILE_PA003(1)_1
- ÀITE
- Ìle
- SGÌRE
- Ìle
- SIORRACHD/PARRAIST
- EARRA-GHÀIDHEAL: Cill an Rubha 's Cill Mheinidh
- DEIT
- 2007
- LINN
- 2000an
- CRUTHADAIR
- Lena McKeurtan
- NEACH-FIOSRACHAIDH
- Ionad Chaluim Chille Ìle
- AITHNEACHADH MAOINE
- 2718
- KEYWORDS
- lùthe
connadh
beul-aithris
dòigh-beatha air eilean
claistinneach
Chaidh taigh-staile Caol Ìle a stèidheachadh faisg air Port Asgaig ann an Ìle ann an 1846 le Eachann MacEanruig. San agallamh seo, tha Neil MacFhearghais (NM), a chuir seachad ùine mhòr ag obair ann, a' bruidhinn ri Emily Edwards (EE). Tha an agallamh na dà phàirt agus tha i ann an Gàidhlig.
Seo an tar-sgrìobhadh:
EE: Tha e air a-nis.
LM: Mur a tha an reothadh seachad tha thu a' buain a' mhòine. Ma bhuaineas tu mòine agus gun tig, gum faigheadh i an reothadh, tha i [?] a' bristeadh air folbh, bhristeadh i suas. Bha sinne a' gearradh mòine air na, suas air Bun na h-Abhainn, a' mhonadh aig Bun na h-Abhainn 'sin. Agus, mur a bha sinn ga buain, air Ardnahoe...fearainn sin. Agus 'nis, bha buaineadairean a'ad, feadhainn a' buain a' mhòine agus bha 'ad a' cleachd' fàl. 'Se fàl a tha sin, fàl mhòine. Agus 'se na feadhainn a' sgoradh...
EE: Dè tha ann an sgoradh?
LM: Tha a' sgoradh a' ciallach', tha thu, tha forc agad agus tha thu a' toirt leat, tha a' bua'dair, tha e a' gearradh an fhòid. Chan eil e cosail ris na Leòdhasaich. Tha na Leòdhasaich a' gabhail an cas ach tha na h-Ìlich, 'se an làmhan.
EE: Ó, seadh.
LM: Arms, gàirdein, làmhan...
EE: Seadh.
LM: ...a'cleachdadh. Agus tha thu a'cur an fhàl sìos air, agus a' tilgeadh air an fhòid air mullach a' bhac agus tha a' sin na sgoradairean a' toirt luachair air an fhòid. Agus 'se binn 's forc le dà chas bhig air. Ach dh'fhaodadh trì a bhith air 'sa t-sean aois bhiodh dìreach dà chas bhig oirre agus bhiodh tu a' stobadh sin a's an fhòid e agus ga cur a-mach gu snog air mullach air a' sgeir. A' chiad mòine a bheir thu a-mach às an sgeir, 'se mòine chìob am bitheantsa, tha sin a' ciallachadh tha i coinnteachaidh. Ach, 'si an ath, an fhòid fodha sin, tha i a' fàs nas dubha. 'S i mòine dhubh, agus tha ise, tha i nas fhasa a bhuain ach tha 'ad a togail nas àirde à sgeir. Nuair a tha thu a' gearradh mòine chìob an toiseach, tha thu 'dol a-mach pìos bhon sgeir agus ga leigeil a-mach air mullach an sgeir agus leis a sin tha thu a' fàgail rùm don mhòine chìob, a' mhòine dhubh agus tha thu a' cur a' mhòine dhubh sìos mar sin. Agus corra-uair ma tha doimhne math a dh' fhaoidte a' feitheamh, d'fhaoidte trì fòidean às meadhan a' bhac a's trì fòidean doimhnead 's a h-uile bac. Agus, uill, bha daonnan, chan eil fhios a'm cia mheud òirleach d'fhaoidte dusan òirleach no rudeigin ach d'fhaoidte ceithir deug tha rudeigin mar sin. Bha rùm a'ad seasamh agus beagan more, beagan thairis air a' sin, rùm a' ad seasamh air a' bhac. Ach bhiodh sinne a' gearradh a' mhòine, sìos air ais nas motha. Bha sinn a' gearradh pìos barrachd den mullach sin. 'S iadsan a'chiad rud a bha thu a' dèanadh, bha thu faotainn spaid mhòr agus bha thu a' gearradh sìos a' bhac cho fhad 's a thig a' bhac. Corra-uair tha iad fada agus chan eil thu ga dhèanadh, ma tha iad fada. Tha thu a' gearradh sin sìos dà uair, dà, cosail ri dà leud spad, eadar a' rud leis a sin tha thu a' faotainn. Tha sin ga dèanadh na deoncaichean cosail ri, abair, dà, deich, dusan òirleach mar dusan òirleach. Ghearradh iad trasda agus a' sin tha thu a' faotainn mar chnap, mar chnap. An cuala tu iomradh air an fhacal seo?
EE: Cha chuala.
LM: Uill, 'se, tha iad mar chnap, rud beag iarainn cruinn no mar sin, tha e cruinn. Tha sin air a chur, cosail ri, stave ann am balla, fiodh ann am balla. Tha e car cruinn, 'fhios a'ad, chan eil iad a' tilgeadh sìos, tha e car lùbte. Agus air mullach a tha sin, tha crossbar, agus tha sin air fad an [??] pìos crossbar...bar a' dol sìos [?] aig a' bhonn. Tha thu a' seasamh mar sin agus tha thu, do chasan...ag useadh sin air an sgroth a thoirt dheth agus tha sinne mar siud thairis ar [?] Agus tha sin a' tuiteam anns a' bhonn gu h-ìseal 's gus a bheil mullach an sgeir clear. Nach eil an stuth air fhàgail. Agus sin, tha cuid gu h-ìosal agus 'ad, nuair a tha a' mhòine air fad air a toirt a-mach, a' mhòine chìob agus sin a' mhòine dhubh, tha bonn air fhàgail agus chan eil mòine ann, tha thu a' cur na sgrothan a bha thar a' mhullach. Tha thu ga fhaotainn gu snog agus leis a sin tha thu a' cur grunnd air ais mar a bha e agus bliadhnaichean an dèidh sin chan fhaic thu gu robh mòine shìos a' sin. 'Eil thu 'tuigsinn?
EE: Tha.


text:
Buidheann-ghnìomha 'son aiseig Steòrnabhaigh
Coimheadaidh buidheann-ghnìomha, fo stiùir Ministear na Còmhdhail, Derek MacAoidh, ri duilgheadasan ann a bhith a' leasachadh ghoireasan aiseig air slighe Steòrnabhaigh is Ulapuil.
Chaidh obair gus alt-aiseig ùr a chur an sàs aig Cala Ulapuil a chur air ais bhon Ghearran chun a' Ghiblein, ri linn maill ann a bhith a' leasachadh ghoireasan ann an Steòrnabhagh.
Tha na leasachaidhean a dhìth mus gabh am bàt-aiseig ùr, MV Loch Seaforth, a chosg £42m, a chur air an t-slighe.
Thuirt Mgr MacAoidh gun robh e a' tuigsinn an diomb a th' air coimhearsnachdan ri linn an dàil a th' air an obair.
Prìomhachas
Bha dùil gun gabhadh MV Loch Seaforth àite MV Isle of Lewis air an t-slighe an-uiridh.
Bidh Còmhdhail Alba, ùghdarrasan puirt, Caledonian maritime Assets, Caledonian Mac a' Bhriuthainn agus Comhairle nan Eilean Siar an sàs anns a' bhuidhinn-ghnìomha.
"Dh'iarr mi gun deadh a' bhuidheann-ghnìomha seo a chur air dòigh gus an gabh am maill a chur air ar cùlaibh, agus aire a chur a-rithist air a bhith a' toirt a' phròiseict seo gu buil, a chùm buanachd mhòir luchd-cleachdaidh an aiseig," thuirt Mgr MacAoidh.
"'S e a' chiad phrìomhachas a bhith a' cur crìche air an obair aig Cala Steòrnabhaigh cho luath 's a ghabhas.
"Tha mi a' dèanamh fiughair ri bhith a' faicinn an MV Loch Seaforth ag obair air an t-slighe seo, a' toirt seirbheis nas fheàrr do luchd-cleachdaidh an aiseig."
Tha alt-aiseig Ulapuil 42 bhliadhna de dh'aois, agus thèid structar ùr a chur na àite, le dà lèana, a leigeas le carbadan tighinn far an aiseig, agus a dhol air bòrd nas luaithe.
Tha gun deach an obair sin a chur air ais chun a' Ghiblein, a' fàgail gun tèid an obair a dhèanamh aig àm nas trainge den t-seirbheis.
"Tha tòiseachadh an MV Loch Seaforth air an t-slighe seo gu tur a' crochadh air crìochnachadh nan leasachaidhean ann an Steòrnabhagh," thuirt Stiùiriche Chal Mac, Martin Dorchester.
"Ach, gus cothrom a thoirt do luchd-siubhail na tursan aca a dhealbhachadh cho mòr 's a ghabhas, tha dùil a-niste gun tòisich an dùnadh air 20mh an Giblean, 's nach mair e nas fhaide na còig seachdainnean.
"Fhad 's gun tèid gnothaichean eadar-amail a chur air dòigh bhon 20mh an Giblean, tha seo fhathast a' crochadh air an obair ann an Steòrnabhagh a bhith crìochnaichte."
Tha Cal Mac ag amas air clàr-ama eadar-dhealaichte a chur an sàs fhad 's a tha an obair ga dèanamh ann an Ulapul.
Bidh sin a' gabhail a-steach:
- Suas ri dà sheòladh san là, gach taobh, eadar Steòrnabhagh agus Ùige san Eilean Sgitheanach do luchd-siubhail agus carbadan.
- Aon sheòladh san là, gach taobh, eadar Steòrnabhagh agus Ùige airson bathair.
- Dà sheòladh gach taobh eadar Steòrnabhagh agus Ùige do luchd-coise a-mhàin.
- Seirbheis nas fheàrr a chur air slighe Ùige - An Tairbeart.


text:
- TIOTAL
- Dealbh de dh'Uilleam Rae esq.
- EXTERNAL ID
- AB_WICK_ART_24
- ÀITE
- Inbhir Ùige
- SGÌRE
- Gallaibh an Ear
- SIORRACHD/PARRAIST
- GALLAIBH: Inbhir Ùige
- DEIT
- 1887
- LINN
- 1880an
- CRUTHADAIR
- James Irvine
- NEACH-FIOSRACHAIDH
- Am Baile
- AITHNEACHADH MAOINE
- 550
- KEYWORDS
- dealbh neach
Thugadh an dealbh seo do dh'Uilleam Rae esq. leis na càirdean aige mar chomharrachadh air an obair ionmholta a a rinn e ann an seirbheis a' phobaill mar Phròbhaist Inbhir Ùige agus mar Neach-cathrach Urras Caladh Inbhir Ùige agus Bhaile Phulteney. Chaidh a dèanamh le fear Seumas Irvine an 1887, is tha e ann an Talla Baile Inbhir Ùige


text:
Dàil air obair rathad an t-Sròim
Cha thòisich an obair airson fuasgladh maireannach fhaighinn air trioblaidean seach-rathad an t-Sròim gu 2015 air a' char as tràithe.
Sin na chluinneas comhairlichean na Gàidhealtachd aig coinneamh Diardaoin.
Chaidh an rathad a dhùnadh mu dheireadh ri linn maoime-slèibhe goirid ron Nollaig.
Chaidh bratan rubair a chur air an loidhne-rèile ri taobh an rathaid airson 's gun giùlainneadh an loidhne trafaig fhad 's a bhathas ag obair air an ràthad a chàradh.
Seallaidh a' Chomhairle ri diofar roghainnean mus tig iad gu co-dhùnadh mu dè an taobh a ghabhas iad.
Thathas a' tomhais gum faodadh am pròiseact £116m a chosg air a' cheann thall, agus roghainn aca eadar cabhsair a thogail son an rathad a ghiùlain, drochaid thar a' chaolais, no rathad ùr a thogail tron mhòintich.